Muhamadšarif Jalilov živi u ruskom gradu Tuli, istorijskom centru oružane industrije koji se nalazi južno od Moskve i na predlog prijatelja odlučio je da napravi drveni tenk, piše "BBC".\nTrebalo mu je tri godine da radi na tome u slobodno vreme, a za kupovinu materijala potrošio je oko pola miliona rubalja (7.700 dolara): "Nije poenta u novcu, već u uzbuđenju koje osećam dok to radim", kaže Muhamadšarif: "Ono što drugi troše na piće i cigarete, ja trošim na tenk. To mi pričinjava zadovoljstvo". Muhamadšarif, koji već sedam godina živi u Tuli i potiče iz stolarske porodice u Tadžikistanu, kaže da nije morao da gleda nikakve skice: "Sve mi je u glavi". Njegov odlazak do tenka T-34 koji se nalazi u parku u Tuli kako bi izmerio veličinu točkova naveo je sumnjičave prolaznike da pozovu policiju.\nПлотник из Тулы изготовил деревянный Т-34\nKaže da je najteži bilo raditi na gusenicama i točkovima, ali jedina stvar koju nije mogao sam da uradi je da pokrene tenk. Na sreću, uspeo je da ubedi svog ujaka, mehaničara koji radi u Lenjingradskoj oblasti, da mu pomogne: "Godinu dana me gnjavi da dođem i ugradim motor, tako da sam ove godine odlučio da mu pomognem". On je i podesio točkove ispod šasije, jer drvene gusenice nisu praktične. Zbog ovog rada Muhamadšarif je postao poznat u Rusiji i u vestima u Tadžikistanu.\nPlan je bio da tenk pokloni predsedniku Rusije Vladimiru Putinu na Dan pobede, a sve u duhu "večnog tadžičkistansko-ruskog prijateljstva, ali to se nije dogodilo". Jedan korisnik društvenih mreža predložio je da se tenku dodeli počasno mesto u novoosnovanom memorijalnom parku Patriot-Tula, a sajt Tulske novosti navodi da gradsko veće razmatra tu mogućnost. U međuvremenu, drveni T-34 dolazi opremljen zvučnicima, a Jalilov kaže da je njegov "san da ga provoza ulicama Tule, dok sviraju ratne pesme". Za to bi bila potrebna dozvola saobraćajne policije, pa je pokrenuo proceduru.\nMuhamadšarifov tenk nije prvi model T-34 u Tulskom regionu, jer je penzioner Aleksej Molčalin iz obližnjeg grada Novomoskovsk pre nekoliko godina napravio taj model za svog unuka - ali ne u punoj veličini i od čelika.


Jovanović: Očekivao sam veću podršku, mi smo svetski šampioni\nM. D.\t 12. novembra 2016. 09:08\nKapiten mlade reprezentacije Srbije Uroš Đurđević rekao je da je ekipa ostvarila dobar rezultat protiv Norveške (2:0) u prvom meču baraža za Evropsko prvenstvo, ali upozorio da još ništa nije gotovo.\nSrpski fudbaleri slavili su sinoć u Beogradu pogotkom Uroša Đurđevića i autogolom Kristofera Haralsajda i došli blizu plasmana na šampionat u Poljskoj 2017. godine.\n“Zadovoljan sam zbog gola, ali važnije je sto smo slavili. Bilo je malo prilika na obe strane, ali ostvarili smo cilj. U revanšu očekujem taktički još težu utakmicu”, rekao je Đurđević sinoć novinarima posle utakmice.\nNjegov saigrač Vukašin Jovanović priznao je da utakmica nije bila kvalitetna, kao i da je pobeda najvažnija, ali i da je očekivao veći odziv publike nego 7.000 gledalaca na stadionu Partizana.\n“Iskreno, očekivao sam veću podršku navijača, ovo je grad od dva i po miliona ljudi, a mi smo svetski i evropski sampioni. Hvala svima koji su došli i pružili nam sjajnu podršku”, poručio je Jovanović.\nDefanzivac Zenita dodaje da je njegov tim pokazao kako se bori za državni grb.\n“Pobeda od dva gola razlike i bez primljenog gola nas zadovoljava, ali znamo kakav nas posao čeka u Norveskoj. Bitno je da se plasiramo na EURO i u revanšu moramo da odigramo zrelo”, zaključio je Jovanović.\nRevanš utakmica između Norveške i Srbije igra se u utorak u Dramenu.


Oprah Winfrey ponovo na filmu u ostvarenju „The Butler“? Prolog\nOvih dana stižu vesti da je čuvena Oprah Winfrey ili ponovo „zaražena filmskim“ bubicama ili joj je jednostavno dostadilo da broji svoj novac, pa želi da nešto promeni. Tako da je diva u pregovorima da se pojavi u filmu Lee-a Daniels-a „The Butler“.\nJoš uvek nema zvaničnih informacija i sve je na nivou mogućnosti, a film govori o batleru Eugene-e Allen-u, koji je radio u Beloj Kući u periodu od 1952. do 1986. i služio osam predsednika.\nU filmu bi trebalo da zaigraju i: Hugh Jackman, Mila Kunis i John Cusack, a David Oyelowo bi igrao istoimeni lik. Ukoliko Oprah prihvati da glumi, ona bi igrala Allen-ovu supurgu, dok bi Kunis-ova igrala Jackie Kennedy, a Cusack - Richard-a Nixon-a.


Talibani ubili tri NATO vojnika u Avganistanu\nU napadu bombaša samoubice na istoku Avganistana ubijena su tri NATO vojnika, saopšteno je iz Alijanse.\nUbijen je jedan Amerikanac i dvojica Avganistanaca, pripadnika NATO misije u toj zemlji, prenosi Rojters.\nNOVI PREOKRET U BRITANIJI Parlament odbio Džonsonov plan, na pomolu izbori?\nBritanski poslanici pokvarili su plan Borisu Džonsonu da “provuče” sporazum o Bregzitu kroz parlament pre roka 31. oktobra, uprkos tome što je on ranije danas zapretio da će povući svoj predlog i zatražiti raspisivanje izbora. Poslanici su prvo podržali Džonsonov predlog o Bregzitu kao takav, ali su odbili plan premijera da ga do kraja nedelje usvoje, čime bi bio i implementiran u zakone.


Na području Federacije BiH zabranjeno kretanje mlađima od 18 i starijima od 65 godina\nOva naredba stupa na snaga danom donošenja i primjenjuje se do 31. marta 2020. godine\nDejan Maksimovic | 20.03.2020\nFederalni štab civilne zaštite (FŠCZ) na današnjoj vanrednoj sjednici u Sarajevu donio je naredbu kojom se na području Federacije BiH zabranjuje kretanje mlađima od 18 i starijima od 65 godina kao mjeru prevencije širenja korona virusa, prenosi Anadolu Agency (AA).\nNaređuje se zabrana kretanja osobama mlađim od 18 godina i starijim od 65 godina na području Federacije BiH, stoji u odluci FŠCZ-a te se dodaje da su za provođenje naredbe odgovorni ministri kantonalnih ministarstava unutrašnjih poslova.\nStoga se ministarstva zadužuju da putem Federalnog operativnog centra civilne zaštite izvještavaju Federalni štab o svim preduzetim mjerama.\n“Ova naredba stupa na snaga danom donošenja i primjenjuje se do 31. marta 2020. godine“, piše u naredbi FŠCZ-a, koju je potpisala komandantica Jelka Milićević, inače ministrica finansija i zamjenica premijera Federacije BiH.\nVlada FBiH je 16. marta zbog globalne pandemije korona virusa proglasila stanje nesreće.\nFederalni štab civilne zaštite Naredba zabrana kretanja\nSarajevo: U Importanne Centru za dva dana vakcinisano 1.395 osoba\nPutem COVAX-a dosad distribuirano više od milijardu doza vakcine protiv koronavirusa\nIzraelska doktorica optužuje zdravstvene vlasti da preuveličavaju strah od omikron varijante koronavirusa\nDanska ukida ograničenja protiv COVID-19, otvara mnoga javna mjesta


ASOCIJACIJE-PRIZORI Jovice Dejanovića – ULUS\nPozivamo Vas na izložbu slika Jovice Dejanovića, pod nazivom „Asocijacije-prizori“ koja se može videti u galeriji ULUS (ul. Knez Mihajlova 37, Beograd) od srede, 30. septembra 2020, od 19 časova.\nČetvorodecenijska prisutnost na domaćoj likovnoj sceni osvedočili su Jovicu Dejanovića kao autentičnog slikara. Širok raspon tematskog interesovanja odlikuje opus ovog stvaraoca koji se u Galeriji ULUS predstavlja slikama apstraktne orijentacije. U pitanju je recentna produkcija sa izuzetkom nekoliko ranije nastalih slika koje ukazuju da je Dejanović slikar kontinutiteata. O izloženim radovima, u tekstu u katalogu izložbe, istoričarka umetnosti Vesna Todorović, je između ostalog navela: „Dejanovićeve slike apstraktnog stilskog opredeljenja za analitički nastrojenog posmatrača, upravo na planu semantičkog tumačenja slike, predstavljaju najveći izazov. Bez i trunke vidljivog upliva bilo kakvog narativa, one ipak, nikako slučajno, kompozicionom arhitektonikom većinom usmerenom vertikalno, ostavljaju prostora za niz asocijativnih, ali i ključnih utisaka. S jedne strane, kao da prisustvujemo borbi divova, svojevrsnoj gigantomahiji na planu hvatanja u koštac međusobno ambivalentno ustrojenih sila unutar jednog humanog organona. Sa druge, kao da svedočimo tokove evolutivnog procesa jedne svesti, koja čvrsto nastoji da izbori vlastito proširenje ka višoj, duhovnoj sferi. Pritom, ne smatramo da su suštastva ovih dveju asocijativnih slika u opreci jedno s drugim. Naprotiv, idealno se dopunjuju, obeležavajući puni smisao ljudskog života, koji i vidimo i shvatamo kao neprekidno, razložno traganje. Otud Dejanovićeve apstraktne slike i prisustvo njihovih metafizičkih prostora doživljavamo i kao paradigmu čovekovih potraga za razlozima i smislom postojanja, i kao snažnim likovnim jezikom ispisanu metaforu lične metamorfoze bića.“\nKategorije: Izložbe, samostalna izložba 28. септембра 2020.\nOznake: Galerija ULUSizložba\nPRETHODNAPrevious post:IZVEŠTAJ SA 25. SEDNICE SOCIJALNO-EKONOMSKOG SAVETA GRADA BEOGRADASLEDEĆANext post:ISTEK KONKURSA ZA JESENJU IZLOŽBU I DODATNI TERMIN ZA KONSULTACIJE SA KUSTOSKINJOM


Poslovi Zrenjanin - Poslovi Akademija Oxford\nTeritorijalno najveći grad u području Banata, koji se ujedno nalazi i na visokom trećem mestu, a odmah posle Novog Sada i Subotice na teritoriji cele Autonomne pokrajine Vojvodine, svakako je Zrenjanin.\nPrema podacima iz poslednjeg izvršenog popisa, u njemu nešto više od 76 000 stanovnika i to na teritoriji samog grada, dok ih u širem gradskom području ima preko 130 000. Najnovije informacije pokazuju da je stopa nezaposlenosti na teritoriji grada Zrenjanina znatno smanjena, pa se iz tog razloga ovaj grad smatra vrlo uspešnim po ovom pitanju, a možda i najuspešnijim na teritoriji cele Vojvodine.\nNa zvaničnoj evidenciji Nacionalne službe za zapošljavanje u ovom gradu se nalazi tek nešto više od 16 000 stanovnika ovog grada, a možda razlog za ovaj podatak treba tražiti u činjenici da je Zrenjanin poznat i kao industrijski centar čitave regije u kojoj se nalazi, a naročito je razvijena industrija nameštaja i duvana, ali i tekstila industrija, odnosno poljoprivredna i prehrambena industrija. Pored toga, na teritoriji ovog grada postoji i brodogradilište, ali i hemijska industrija, a Zrenjanin je nadaleko poznat po manifestaciji “Dani piva”, tako da slobodno možemo reći da je razvijena i turistička delatnost, ali i po čuvenoj banji Rusandi koja se nalazi u njegovoj okolini.\nIako je stopa nezaposlenosti na teritoriji grada ovog vojvođanskog grada relativno niska, svakako ne treba izgubiti iz vida činjenicu da je procentualno najveći broj kandidata koji su zainteresovani za posao u Zrenjaninu iznad 50 godina starosti. Odmah zatim po broju slede oni kandidati čija starost je manja od 30 godina, a procentualno je najmanje nezaposlenih osoba sa invaliditetom, te onih kandidata koji su bez kvalifikacija. Od svih navedenih kandidata, posao pokušava da pronađe najviše njih sa srednjom stručnom spremom, odnosno fakultetskim obrazovanjem.\nUpravo njima, ali i svakom drugom ko želi da pronađe posao ili, pak da promeni onaj koji trenutno obavlja, sajt poslovi Akademije Oxford nudi bogat izbor oglasa za zaposlenje u ovom gradu i to u mnogobrojnim kategorijama. Najčešće ćete na našem sajtu naići na oglas za posao Zrenjanin u oblasti trgovine, odnosno u kategoriji saobraćaj, logistika, ali i zdravstvo, a neretko i u oblasti turizam, ugostiteljstvo, odnosno računovodstvo. Prisutni su često i oglasi za posao u ovom gradu u okviru kategorije farmacija, ali i elektrotehnika, te bankarstvo, finansije i ekonomija. Podrazumeva se da su ovo tek neke od oblasti u kojima se nude oglasi za posao u Zrenjaninu.\nZainteresovani kandidati treba samo da pažljivo prate naš sajt ili, pak da izvrše prijavu na mejling listu, kako bi im poslovi u ovom gradu, a iz odabranih kategorija stizali putem mejla. Svakako je najvažnije da prilikom slanja prijave vodite računa o zahtevima koji su navedeni u oglasu, kao i da ih u potpunosti ispoštujete, jer je samo to bitno svim potencijalnim poslodavcima. Mada možda nećete to pričati u oglasu na sajtu poslovi Akademije Oxford za koji odlučite da konkurišete, zna se da poslodavci ne prihvataju one prijave koje nisu kompletne, to jest koje ne zadovoljavaju uslove navedene u konkursu. Baš istog razloga se preporučuje da sa puno pažnje pratite oglase za posao u Zrenjaninu i da odgovorite samo na one za koje ispunjavate u potpunosti sve uslove, počev od struke, pa do specifičnih veština koje se zahtevaju od kandidata, a to se najčešće odnosi na posedovanje vozačke dozvole određene kategorije, kao i na poznavanje rada na računaru, te znanje određenog jezika i slične veštine, a sve u zavisnosti od vrste zaposlenja.


Mapa uma – EDUKA OBRAZOVNI CENTAR\nMape uma predstavljaju nov način pamćenja, grafički prikaz našeg briljantnog razmišljanja i tehniku koja vam omogućava da na zabavan način lako organizujete i memorišete bilo koju informaciju u veoma kratkom roku.\nOvaj način pamćenja vam omogućava da znatno skratite proces prilikom učenja bilo koje materije i da naučite kako da zapamtite i ponavljate gradivo pomoću svojih mapa uma, a ne čitajući beskonačan niz stranica nebrojeno puta.\nKurs Vas upoznaje sa mogućnostima našeg mozga i ukratko predstavlja sam proces pamćenja. Kandidati se mogu upoznati sa ključnim principa pamćenja, naučiti vodeća načela mapa uma, njihove prenosti i primenu. Pored Mapa uma, na kursu možete naučiti i nekoliko drugih tehnika koje vam mogu pomoći da lako zapamtite brojeve, spisak, niz podataka itd (vrhunski sistem pamćenja, metod putovanja).\nKandidati imaju priliku da pomoću niza vežbi nauče kako da izdvoje ključne reči, nacrtaju mapu uma i nauče kako da to znanje primene u bilo kojoj oblasti kako poslovnog, tako i privatnog života. Mape uma i tehnike pamćenja Vam mogu pomoći kako da kreativno razmišljate, donesete odluke, organizujete sastanak, memorištete prezentaciju, lako zapamtite bilo koju lekciju ili niz podataka u veoma kratkom vremenskom roku.\nKurs omogućava učenicima da razviju analitički pristup učenju, da informacije pamte sa razumevanjem, a ne napamet, da na lak i zabavan način poboljšaju svoje pamćenja i uštede vreme prilikom učenja ili memorisanja.


Bratić posjetila Kotor: Očuvanje kulturne baštine i statusa UNESCO prioritet nove Vlade – Portal Kotor\nBratić posjetila Kotor:…\nBratić posjetila Kotor: Očuvanje kulturne baštine i statusa UNESCO prioritet nove Vlade\nNovi kvalitet u odnosu državne i lokalne samouprave ogledaće se, prije svega, u transparentnom i ažurnom rješavanju otvorenih pitanja s kojima se suočavaju građani. Jedan od najvažnijih zajedničkih ciljeva je očuvanje kulturne baštine i statusa na UNESCO listi, poručeno je prilikom prve zvanične posjete Kotoru ministarke prosvjete, nauke, kulture i sporta, prof. dr Vesne Bratić.\nOvom prilikom ministarka Bratić je sa predsjednikom Opštine Vladimirom Jokićem i saradnicima obišla radove na rekonstrukciji Zatvora u Starom gradu i bazena „Nikša Bućin“, posjetila Gradsku muziku, Pomorski muzej, Bokeljsku mornaricu i JU OŠ „Njegoš“, Katedralu Svetog Tripuna i Crkvu Svetog Nikole, a u prostorijama Opštine održan je sastanak sa predstavnicima gradske uprave.\nMinistarka Bratić je ocijenila da će rekonstrukcija Zatvora u Starom gradu imati višestruki značaj za Kotor, jer je planirano da ovaj prostor bude namijenjen razvoju kreativnih industrija i postane stjecište umjetnika, kao i nova turistička atrakcija.\nOna je rekla da će predmet zajedničkih napora biti privođenje kraju radova na rekonstrukciji bazena „Nikša Bućin“, za čiji završetak su probijeni rokovi, što, prema njenim riječima, značajno usporava razvoj sporta u gradu koji je iznjedrio veliki broj sportskih talenata.\nPredsjednik Opštine, Vladimir Jokić, istakao je da će novi kvalitet u odnosima države i lokalne samouprave biti iskren odnos prema građanima i obostrano ulaganje napora da se započeti projekti izgradnje sportske infrastrukture u gradu privedu kraju. On je istakao da će se u narednom periodu raditi na proširenju kapaciteta predškolskih ustanova, kao i poboljšanju uslova u školama na teritoriji Opštine.\nSagovornici su razgovarali o svim aktivnostima koje su preduzete u prethodnom periodu na planu očuvanja UNESCO statusa, kao i narednim koracima. Poručili su da očuvanje ovog statusa, po kojem je Kotor prepoznat u svijetu, mora biti prioritet lokalne i državne vlasti.\nBratić i Jokić su posjetili JU OŠ „Njegoš“, gdje su sa direktoricom, Tamarom Radonjić, razgovarali o infrastrukturnim problemima i izazovima u nastavi tokom pandemije koronavirusa. Ovom prilikom ministarka Bratić je prisustvovala onlajn času engleskog jezika i razgovarala s učenicima.\nPosjeta Kotoru i dogovorene aktivnosti su dokaz da postoji dobra volja obije strane da se potrebe građana i lokalne zajednice stave u fokus i obezbijede bolji uslovi za obrazovanje i razvoj sporta, te očuvanje i afirmaciju kulture Kotora.\n(PR služba Ministarstva prosvjete, nauke, kulture i sporta)\nTags: BratićKotorUNESCOVladimir Jokić


SRBIJA I EU: ZABRANA DISKRIMINACIJE KROZ JEDINSTVO I JEDNAKOST – SRBIJA NEWS\nSrbija u evropskim integracijama mora da primeni brojne standarde sadržane u EU dokumentima .\nNa putu za punopravno članstvo u Evropskoj uniji, Srbija mora da usvoji i efektivno primeni brojne standarde sadržane u EU dokumentima koji se odnose na zabranu diskriminacije i poštovanja jednakosti i jednakih prava. Zahvaljujući procesu evropske integracije, Srbija je već usvojila brojne evropske standarde, donela Zakon o zabrani diskriminacije, usvojila Strategiju i Akcioni plan zabrane diskriminacije, kao i druge sektorske zakone i predvidela adekvatne kontrolne mehanizme čiji je cilj prevencija i sprečavanje diskrimacije. Migrantska kriza, na primer, pokazala je da je Srbija, odnosno njeni zvanični organi, u vezi sa ovom ranjivom društvenom grupom, postupala čak i značajno iznad standarda postupanja u odnosu na brojne zemlje Evropske unije. Ipak, pojedine posebno ranjive društvene grupe, u praksi, još uvek su izložene diskriminatorskim postupcima. Svakako da je značajan napredak na ovom polju postignut, ali na njemu i dalje treba raditi.\nO tome koje su trenutne teškoće i kako smanjiti slučajeve diskriminacije u Srbiji i približiti se evropskim standardima u ovoj oblasti, na debati u Opštini Jagodina u četvrtak, će govoriti:\n• Miloš Janković, vršilac dužnosti Zaštitnika građana\n• Dušan Ignjatović, advokat, Beograd\n• prof. dr Dejan Milenković, Fakultet političkih nauka, Univerzitet u Beogradu\nDebatu organizuju Evropski pokret u Srbiji i Univerzitet u Beogradu – Fakultet političkih nauka, u saradnji sa Evropskim pokretom u Srbiji – Kraljevo, u okviru projekta „Evropa za mene“.\nDebata se održava u velikoj sali Pomoravskog upravnog okruga-Kneginje Milice 80/a, Jagodina četvrtak, 18. maja 2017, od 13 do 15 časova\nInformacije i prijave na: Mirjana Prodanović, 062/279-110


Skole engleskog i nemackog za decu – Pregled web sajtova\nPregled web sajtova » skole jezika\nTags: kursevi engleskog za decu kursevi nemackog za decu\nSkole engleskog i nemackog za decu\nSkole engleskog i nemackog jezika najčešće imaju ponudu kurseva stranih jezika za decu. Raspitivali smo se u školi stranih jezika u Beogradu na kom principu organizuju i kakve kurseve stranih jezika za decu. Na raspolaganju su kursevi engleskog za decu i kursevi nemackog jezika za decu.\nStručnjaci kažu da deca mogu da uče strane jezike već sa četiri godine, ali potrebno je da već dobro znju svoj maternji jezik, da nemaju problema sa izgovorom i da znaju 25 slova – glasova da pravilno izgovore. Svaki problem u govoru treba ispraviti sa logopedom pa tek kasnije poceti sa učenjem engleskog jezika i nemackog jezika za decu.\nU skoli stranih jezika su nam rekli da primaju decu već od četiri godine, ali ako vide da detetu ne ide i ne usvaja dobro gradivo savetuju roditelje da sačekju još godinu dana. U svakom slučaju probajte i pošaljite dete na kurseve nemackog ili kurseve engleskog za decu.\nKursevi engleskog jezika Beograd i nemacki


Agencija za rad i zapošljavanje BiH: Razgovori o zaštiti prava bh. radnika u Sloveniji – Glas TK – Vaše najdraže novine\nAgencija za rad i zapošljavanje BiH: Razgovori o zaštiti prava bh. radnika u Sloveniji\nNa poziv Nezavisnog sindikata radnika Slovenije, delegacija Agencije za rad i zapošljavanje BiH, predvođena direktorom Muamerom Bandićem učestvovala je na sastanku s ciljem razmatranja mogućnosti unaprjeđenja implementacije Sporazuma o zapošljavanju bh. radnika u Sloveniji kao i zaštite prava radnika kod onih poslodavaca koji ista ugrožavaju.\nSastanku su prisustvovali i predstavnici Inspekcije za rad Republike Slovenije kojima su predočeni problemi sa kojima se radnici iz BiH susreću kod poslodavaca u Republici Sloveniji.\nNakon razmjene informacija i podataka svih učesnika sastanka konstatovano je da se trebaju, kao preventivna mjera, uložiti napori oko informiranja radnika koji namjeravaju da se zaposle u Republici Sloveniji i da bi isti trebali prije samog odlaska na rad u Republiku Sloveniju da se informiraju oko svih bitnih detalja u vezi prava radnika po osnovu zasnivanja odnosa i boravka u Republici Sloveniji, a koje mogu da dobiju u Agenciji za rad i zapošljavanje BiH.\nTakođer je konstatovano da se kandidati, koji namjeravaju da se putem Sporazuma zaposle u Republici Sloveniji, obavezno jave u Agenciju za rad i zapošljavanje BiH kako bi dobili uputstva na koje stvari da obrate pažnju prilikom zapošljavanja u Sloveniji, navodi se u saopćenju Agencije za rad i zapošljavanje BiH.\n”Mi imamo situaciju da većina radnika koji odlaze u inostranstvo ne koriste u dovoljnoj mjeri kapacitete Agencije za rad i zapošljavanje BiH, odnosno da nas ne kontaktiraju kako bi saznali detalje oko Sporazuma i uslova zapošljavanja u Sloveniji. Istina sa pojačanim angažmanom Agencije na zaštiti prava radnika u Sloveniji, te zahvaljujući medijskom praćenju navedene teme, mi u posljednih pola godine imamo povećan broj kandidata koji koriste informacije dobijene u Agenciji. Taj nivo povjerenja želimo da unaprijedimo, te da još većem broju kandidata budemo svakodnevno na usluzi”, rekao je Bandić.\nKaže da je bitno da radnici ne potpisuju nikakve neispunjene papire, da ne potpisuju nikakve ugovore ili izjave koje ne razumiju već da se u tim slučajevima obrate slovenačkom sindikatu za pomoć, te da znaju da se za sva pitanja mogu obratiti i Nezavisnom sindikatu radnika Slovenije te da će im pomoć biti pružena, zatim da prije odlaska u Sloveniju provjere u Agenciji za rad i zapošljavanje BiH o kakvom se poslodavcu radi, te da se upoznaju sa uslovima rada u Sloveniji.\n← Vanredna sjednica Vlade TK: Uprava policije odvojena od MUP-a\n100 godina odani ideji: Sloboda sezonu nastavlja u novim dresovima →


u godinama posle decenijske krize regiona Zapadnog Balkana i najteže ekonomske i političke krize koja je pogodila evropsku integraciju od njenog nastanka. Pitanje uloge i značaja Konrada Adenauera kao državnika i vizionara i danas predstavlja uzor, ali i deo mogućeg rešenja za ozbiljnu krizu lidera sa kojima se Evropa danas suočava. Na promociji su govorili Suzana Grubješić, potpredsednica Vlade RS, prof. dr Predrag Simić sa Fakulteta političkih nauka, dr Ognjen Pribićević, nekadašnji ambasador RS u Berlinu i autor knjige „Konrad Adenauer – karijera jednog državnika“ Nikola M. Živković.\nNikola Živković, autor knjige i stipendista Fondacije Konrad Adenauer, je naglasio da se treba vratiti prvobitnim idejama evropskog ujedinjenja i da je renacionalizacija evropskog prostora velika opasnost sa kojom se Evropa danas suočava.\nŽivković je ocenio da u Srbiji nema jasnih strategija i vizija, da ne postoji odgovornost političkih lidera, što Srbiju čini "zarobljenom u simulaciju političke igre", kao i da lidera i političara "ima na sve strane", ali da nedostaje državnika kao što je bio Konrad Adenauer.\nGovoreći o Konradu Adenaueru, Suzana Grubješić je istakla da su on i njegovi savremenici ugradili u evropski projekat vrednosti koje treba da čine okosnicu današnje EU, a to su saradnja, dobrosusedski odnosi i solidarnost, koje danas nesumnjivo nedostaje. Konrad Adenauer je u situaciji kada je Nemačka iz Drugog svetskog rata izašla razorena, osiromašena, poražena i ponižena, uvideo priliku i vizionarskim pristupom izgradio temelje današnje nezamenjive evropske nacije. Njegov san o snažnoj Nemačkoj i moćnoj i ujedinjenoj Evropi tada je izgledao kao "daleki ideal i nemoguća misija", dodala je Grubješićeva. Ona je izjavila da je prioritet Srbije da u što skorijem roku otpočne proces aktivnih pregovora o članstvu s EU, što će kvalitativno osnažiti i ubrzati reforme i taj proces učiniti nepovratnim. Na tom putu Srbije ka EU dosta toga će zavisiti od Nemačke i Adenauerovih naslednika, dodavši da je zbirno iskustvo evropskih država najbolji priručnik za sprovođenje reformi društva u celini.\nOgnjen Pribićević i Predrag Simić ocenili su da je oslobađajuća presuda Ramušu Haradinaju u Haškom tribunalu, posle oslobađanja hrvatskih generala, izazvala ogromno razočaranje i bes i upozorili da takva će odluka izazvati dalji pad podrške procesu evrointegracija. Bivši ambasador u Francuskoj Predrag Simić je ukazao na podatak da je podrška evropskim integracijama među građanima Srbije pala na ispod 50 odsto i da će se trend nastaviti. On smatra da Srbija prolazi kroz ozbiljnu krizu identiteta, da je postala "zemlja besa, frustracija, izgubljenih iluzija", naglašavajući da Evropskoj uniji nedostaje jasno prepoznavanje sveta koji se menja.\nSaradnik Instituta za društvene nauke i bivši ambasador Srbije u Nemačkoj Ognjen Pribićević rekao je da Evropa nema "intelektualni kapacitet ni strategiju" da reši problem Zapadnog Balkana. On ističe da "moramo biti realni i svesni okruženja, naših moći i prošlosti", kao što je bio i Konrad Adenauer posle rata, kada je rekao da Nemačka ne pripada istoj klasi kao SAD ili Velika Britanija.\nNa skupu je ocenjeno da Evropskoj uniji nedostaju ljudi s jasnim vizijama i strategijama za rešavanje problema. Učesnici su istakli da Evropa prolazi kroz ekonomsku i političku krizu i da je potrebno da se vrati vrednostima na kojima je nastala Unija.


Ko je slavni kuvar ubica koji je iz Rusije izručen Srbiji - NOVA portal\nHronika Autor:Milica Čule02. mar. 202115:31\nSlaviša Karabašević (50), koji je pre godinu i po dana uhapšen u Sevastopolju na Krimu izručen je Srbiji. Osuđen je na devet godina zatvora zbog ubistva Elvisa Žeželja (30) u okolini Požarevca, inače državljanina Nemačke. Ubistvo je počinjeno u julu 2002. godine, a kuvar - ubica se uspešno krio sve do kraja prošle godine.\nIz Rusije izručen Srbin osuđen na 9 godina zatvora\nElvis žeželjKuvarSlaviša KarabaševićUbica


Newsletter: Velika kriza stigla i „Evroviziju“\nVelika kriza stigla i „Evroviziju“\nI Crna Gora odustala od učešća u muzičkom takmičenju\nKriza „Evrosonga” se nastavlja, prekjuče je od učešća na „Pesmi Evrovizije” koja će se od 25. do 29. maja sledeće godine održati u Oslu, odustala i Crna Gora, a pre nekoliko meseci povukle su se i Češka i Mađarska. Iako se priča da još nekoliko zemalja planira da se povuče sa narednog „Evrosonga”, Svante Stokselijus, supervizor „Pesme Evrovizije”, kaže da nije reč o krizi, kao i da su to normalne stvari koje se dešavaju svake godine. S druge strane, RTS ne razmišlja o odustajanju od takmičenja, a jedino će biti najverovatnije promenjen način izbora pesme koja će predstavljati Srbiju u Norveškoj.\nNa ovogodišnjem takmičenju u Moskvi učestvovale su 42 zemlje, a kako trenutno izgleda, taj broj verovatno neće biti ponovljen i u Oslu. Prva je nogu povukla Češka koja je još u julu saopštila da je zbog očajnih rezultata na prethodna tri „Evrosonga” i slabe gledanosti, odlučila da odustane od takmičenja u Norveškoj. Zatim je i Mađarska, zbog smanjenja budžeta, objavila da neće poslati svog predstavnika, a prekjuče je i RTCG potvrdila da zbog ekonomske krize neće učestvovati na „Pesmi Evrovizije 2010”. Uveliko se priča da će uskoro slično uraditi i Andora koja muku muči sa prikupljanjem 140.000 evra koliko iznose njihovi troškovi. Skoro je izvesno da će svoje odustajanje ubrzo objaviti i Litvanija ili Letonija, ili, u najgorem slučaju, obe zemlje.\nStokselijus: Nisam zabrinut\n- Nisam zabrinut i sigurno nije reč o bilo kakvoj krizi „Evrosonga”. Činjenica je da vlada finansijska kriza, kao i da se zbog toga smanjuju fondovi za takmičenje. Rano je da se kaže koliko će zemalja učestvovati u Oslu, ali ja očekujem da ćemo imati isti broj učesnika kao i u Moskvi. „Pesma Evrovizije” će i dalje biti najgledaniji TV format - priča za „Blic” Svante Stokselijus, supervizor „Evrosonga”.\nZa sada je potvrđeno da će u Oslu novi učesnik biti...


Radio Tivat | U subotu čišćenje plaže Plavi horizonti\n17 сеп U subotu čišćenje plaže Plavi horizonti\nPosted at 11:12h in Ekologija, Vijesti\tby\tBiljana Nokovic\nMeđunarodni dan čišćenja obala zaposleni hotela “Regent” i kompanije “Adriatic Marinas” – Porto Montenegro obilježiće čišćenjem plaže Plavi Horizonti sa NVO “Naša akcija” i poteza Petrovići sa porodicom Filip u subotu, 19.septembra u 09:00 časova. Pored učešća zaposlenih, pomenute dvije kompanije su pomogle akciju i sponzorstvom potrebne opreme i osvježenja.\n“Ova jednodnevna aktivnost ima za cilj skretanje pažnje na enormnu upotrebu plastičnog otpada pogotovo plastične ambalaže za jednokratnu upotrebu. Raduje nas kontinuitet aktivnosti na očuvanju životne sredine kako unutar kompanije tako i grada u kojem živimo i radimo u saradnji sa građanima i nevladinim organizacijama” izjavio je Ivan Gajić, direktor prodaje i marketinga hotela Regent.\nPomenute inicijative organizovane su uoči svjetskog dana posvećenog čišćenju obala “International Coastal Clean Up Day” koja je započela prije 30 godina, uključuje 100 zemalja i skoro milione volontera. U Crnoj Gori, ovu akciju obilježavaju NVO “Zero Waste Montenegro”, NVO “Naša akcija” i brojni entuzijasti te zaposleni društveno odgovornih kompanija već četvrtu godinu za redom uz podršku Delegacije Evropske unije u Crnoj Gori, EU Info centrom, BeMed i fondacije Princ Albert II od Monaka.


Korona-test od sutra obavezan na ulasku u zemlju - Radio Forum - Programm - COSMO - Radio - WDR\nKorona-test od sutra obavezan na ulasku u zemlju\nSvi ljudi koji vazdušnim ili kopnenim putem iz rizičnih područja stižu u Nemačku, moraće od subote da se podvrgnu proveri da li su zaraženi koronom. Onima koji to odbiju, prete kazne i do 25.000 evra.\nSavezni ministar zdravlja Jens Spahn je obrazlažući meru koja sutra stupa na snagu rekao: „Veoma sam svestan toga da je ovo zadiranje u slobodu pojedinca, ali smatram da je to prihvatljivo zadiranje.”\n02:56 Min.. Verfügbar bis 07.08.2021.\nLista područja korona-rizika i iz kojih putnici moraju da se podvrgnu testu može se naći na internet-stranici Instituta Robert Koch. Na njoj se, od zemalja EU, nalaze samo Luksemburg, tri regije u Španiji i provincija Antwerpen u Belgiji. Na listi rizičnih područja za koje je obavezan test je ukupno 128 zemalja, medju njima i Bosna i Hercegovina, Crna Gora, Kosovo, Severna Makedonija i Srbija.\nKorona-test je besplatan\nObavezni test na koronu je besplatan, što je možda i jedan od razloga zbog kojih ga podržava čak 93 odsto gradjana, kako je pokazalo ispitivanja javnog mjenje Deutschlandtrend koje se sprovodi za ARD. Gradjani koji odbiju da se podvrgnu testu, rizikuju kaznu i to možda veoma visoku. Ministar Jens Spahn: „Moguća je kazna do 25.000 evra. To ne znači da će odmah svakom biti ispostavljen račun na 25.000, već da će odluku donositi vlasti na licu mesta u skladu sa situacijom”.\nIako je obavezan test naišao na široku podršku, čuju se i mišljenja da ova mera nije dovoljna. Savezni poslanik FDP, infektolog Andrew Ullmann smatra da bi najmanje dva testa bila nužna: „Znamo da i dva dana pre nego što osete prve simptome, oboleli od korone mogu da zaraze druge ljude. Zato bi najbolja bila najmanje dva, ili čak tri testa u razmaku od dan-dva, a tako bi i vreme provedeno u karantinu bilo skraćeno“, kaže Ullmann.\nNe zaboraviti mere zaštite\nPredsednik Svetskog saveza lekara (Weltärztebund) Frank Ulrich Montgomery takodje smatra nužnim drugi test za povratnike, ali traži i obavezan karantin za sve povratnike iz rizičnih područja jer test daje uvek samo „trenutnu sliku stanja“.\nPrivredni CDU-savet je čak za zabranu putovanja u rizične regione. Generalni sekretar ovog udruženja koji okuplja privrednike bliske CDU, Wolfgang Steiger ocenio je da „pravo na putovanje ne može da bude važnije od prava miliona Nemaca kojima preti novi lockdown“.\nUz najavu nove mere – obaveznog korona-testa na ulasku u zemlju, savezni ministar zdravlja Spahn je istakao da je „ljudski i razumljivo“ da svi žele da se vrate u normalnu svakodnevicu, ali i ocenio da će to potrajati. Upozorivši da je pandemija još tu i da se nastavlja, ministar je podsetio je treba poštovati higijenska i pravila o odstojanju i nositi maske.


SBB, United Media i United Grupa podneli krivičnu prijavu protiv Telekoma i Telenora - TeleSrbija\nSBB, United Media i United Grupa podneli krivičnu prijavu protiv Telekoma i Telenora\nMilan K. 09 Apr 2021 3 min\nKako je navedeno u saopštenju United Grupe, United Media i SBB, objavljenom na njihovom portalu N1, sva tri entiteta podnela su krivičnu prijavu protiv kompanija Telekom Srbija a.d. Beograd i Telenor d.o.o. Beograd, kako navode „zbog postojanja osnova sumnje da su izvršili krivično delo zaključenje restriktivnog sporazuma iz člana 229 stav 1 Krivičnog zakonika”.\nN1 prenosi da „postoje osnovi sumnje da su prijavljeni krajem 2020. i početkom 2021. godine zaključili restriktivni sporazum, kojim se vrši podela tržišta u cilju potiskivanja trećeg učesnika sa tržišta i to SBB u pogledu infrastrukture, a United Media u pogledu medijskih sadržaja”.\nEntiteti United Grupe navode da „očekuju od nadležnog Višeg javnog tužilaštva da pokrene postupak protiv kompanija Telekom i Telenor, jer […] zakoni Srbije i međunarodni pravni standardi izričito zabranjuju sporazumno i usaglašeno delovanje radi podele tržišta sa namerom potiskivanja drugih tržišnih konkurenata. ”\nTelenor i Telekom tvrde: neosnovane prijave vrše pritisak!\nTelekom se u saopštenju izjasnio da „United Media i SBB ponovo vrše pritisak na nezavisne medije”, te da je prijava neosnovana i postavljaju pitanje „zašto se tužba podnosi nakon skoro tri meseca, u trenutku kada ističe rok za odluku nadležne Komisije”.\nTelenor, zajedno sa Telekomom, u saopštenju za medije osporava osnovanost prijave, i navodi da je „pitanju zloupoteba sopstvenih medija i državnih institucija kako bi se izvršio pritisak na pravna i regulatorna tela kako bi se sprečio ulazak nove, slobodne konkurencije na tržište distribucije medijskih sadržaja u Srbiji. ”\nKako Telenor ističe, „najnovija krivična prijava usmerena je na prejudiciranje odluke Komisije za zaštitu konkurencije, jer ugovori još nisu pravosnažni, niti će stupiti na snagu dok Komisija ne donese odluku. ”\nDodatno, Telenor upozorava na tržišni udeo United Grupe i pokušava da doda kontekst ovoj situaciji, posebno kada je u pitanju međusobna saradnja operatora:\n„Medijsku kampanju i sve legalne i ilegalne korake treba posmatrati u kontekstu činjenice da je United grupa dominantni pružalac usluga na tržištu distribucije medijskih sadržaja sa udelom od 45,5%, i da prava na sadržaje u svom vlasništvu neosnovano odbija da dodeli bilo kom drugom operatoru ili konkurentu. Nažalost, ovakvim pristupom United grupe uskraćeni su jedino korisnici u Srbiji. ”\nUnited Grupa upozorava: od kad Telekom i Telenor odlučuju kada sme da se podnese krivična prijava?\nU naknadnom saopštenju na N1, kao reakcija na izjašnjenja Telenora i Telekoma Srbija, United Grupa je navela sledeće:\n„Apsurdne su sve optužbe Telekoma i Telenora, jer oni svakako ne mogu da odlučuju kada će biti podneta krivična prijava, a još manje da unapred presuđuju da li je osnovana ili ne, svakako ne mogu da ocenjuju da li prijava predstavlja kršenje zakona ili pritisak na institucije. ”\nDodatno, United Grupa je optužila Telekom i Telenor da „sinhronizovanim napadom na United Grupu u vidu saopštenja i optužbi, očigledno […] smatraju suprotno postojećim zakonima Srbije, da oštećeni ne smeju da podnesu krivičnu prijavu. ”\nZa kraj, oni su iskoristili priliku da podsete javnost da se „u dokumentima Telekoma jasno navodi da je cilj saradnje između Telekoma i Telenora da se ‘…stavi tačka na poslovanje United Media kao i SBB-a u Srbiji… potpuno urušavanje, potiskivanje sa tržišta i konačno slamanje SBB-a… onemogućavanje finansiranja medija United Grupe. ‘”\nAutor Milan Kragujević\nMilan je programer, entuzijasta za nove tehnologije, telekomunikacije i tržište, računarski softver i razvoj mreža. Osim na portalu TeleSrbija, piše na svom blogu, a i na Tviteru.\n„A1 Srbija” novo ime Vipa - Velike promene u najavi!\nMTS pustio u rad „iris GO” uslugu\nGORAN VASIĆ: Dolazak Telenora unaprediće konkurentnost, što donosi veći izbor za korisnike\nPresek stanja: United Grupa nastavlja protiv Telekoma, države i Telenora\nPodaci korisnika iz Srbije se obrađuju u skladu sa ZZPL. Podaci korisnika iz EU/EEA se obrađuju u skladu sa GDPR. Data of users residing in the USA State of California are stored and processed under the CCPA.\nSBB nastavlja digitalizaciju, sledeći na redu Sombor\n© 2020-2021 TeleSrbija — Sva prava zadržana · Pokreće mkCMS Lite


RTV Puls | KOSOVO DOBIJA 500.000 DOLARA OD SAD ZA BORBU PROTIV COVID 19\nKOSOVO DOBIJA 500.000 DOLARA OD SAD ZA BORBU PROTIV COVID 19\nPRIŠTINA, 22. maj– Sjedinjene Države su, kroz Agenciju SAD za međunarodni razvoj (USAID), obavezale dodatnih 500.000 američkih dolara za podršku merama zaštite protiv širenja COVID-19. Do danas, USAID je obavezao skoro 1,6 miliona američkih dolara za podršku merama zaštite protiv širenja COVID-19.\nJoš od prvog slučaja zaraze virusom COVID-19, potvrđenog 13. marta 2020. godine, USAID-ova pomoć je usmerena na rad sa zdravstvenim radnicima na prvoj liniji odbrane kao i zajednicama kako bi se usporilo širenje, pomoglo pogođenima, i obezbedila potrebna sredstva za borbu protiv COVID-19. Primera radi, podelili smo 239 higijenskih kompleta domovima zdravlja, kao i 8950 porodičnih i 1200 dečjih kompleta u 38 kosovskih opština.\nBorba protiv COVID-19 još uvek nije gotova i ova dodatna pomoć će nastaviti da pruža operativnu podršku i povećava sposobnost Kosova da reaguje na odgovarajući način da bi se zaustavilo dalje širenje COVID-19 i ublažile njegove posledice.\nSjedinjene Države su u proteklih 20 godina ukupno uložile više od 772 miliona američkih dolara u pomoći Kosovu.


SARAJEVO U općini Stari Grad\nPrezentirano 200 radova\nRukotvorine se mogu pogledati i kupiti u periodu od 10 do 14 sati\nU Centru za zdravo starenje općina Stari Grad i Centar (ulica Muhameda Kantardžića 3 – zgrada ''Svjetlosti'') jučer je svečano otvorena prodajna izložba vrijednih rukotvorina, a trajat će do četvrtka, 7. marta.\nJučerašnji dan je bila prilika da se obilježi i protekli Dan nezavisnosti BiH, kao i nastupajući 8. mart, Međunarodni dan žena. U ime Općine Stari Grad otvorenju izložbe je prisustvovala Safija Šehović, pomoćnica načelnika za socijalnu i boračko-invalidsku zaštitu.\nNa izložbi je prezentirano oko dvije stotine radova koji su rezultat vrijednih ruku korisnika ovog centra, a nastali su na likovnoj sekciji, na sekciji turskog veza i alu folije. Rukotvorine se mogu pogledati i kupiti u periodu od 10 do 14 sati, a za kulturno-zabavni dio programa su bile zadužene članice horske sekcije „Ruže“.\nCentar za zdravo starenje općina Stari Grad i Centar djeluje od septembra 2017. godine, trenutno je aktivno u njegov rad uključeno oko 290 građana treće životne dobi koji žive na području općina Centar i Stari Grad, s tim da se broj zainteresiranih svakodnevno povećava i premašuje kapacitet samog centra. Korisnicima se svakodnevno nude razni sadržaji sekcije, aktivnosti, ali i organizirana putovanja.\nSarajevo Općina Stari Grad Centar za zdravo starenje


RTS :: Visoke školarine - izazov za brucoše\nDruštvo Visoke školarine - izazov za brucoše\nutorak, 26. avg 2008, 15:18 -> 15:45\nVisoke školarine - izazov za brucoše\nBuduće akademce koji tokom septembarskog upisnog roka budu položili prijemni ispit i upisali željeni fakultet, očekuje sledeći, znatno teži ispit - plaćanje školarine za koje potencijalni brucoši i njihovi roditelji smatraju da su neopravdano visoke.\nUčesnici nedavno održane debate "Visina školarina: da li je naše visoko školstvo jednako dostupno mladima u Srbiji?" složili su se da se dostupnost visokog školstva mladima u Srbiji i visina školarina na visokoškolskim institucijama ne mogu kao tema izdvojeno analizirati i da je potrebno raditi na reformi obrazovnog sistema u celini.\nNa raspravi je ukazano na tržišnu orijentaciju privatnih fakulteta na kojima su školarine visoke ali je studentima olakšan prolaz (u odnosu na državne fakultete na kojima je prolaznost izuzetno niska), što predstavlja i dobru reklamu.\nSa druge strane, ukazano je i na nedostatke u načinima izvođenja nastave na državnim fakultetima kao jednom od razloga za opredeljenje brucoša za privatne fakultete (na kojima se više pažnje posvećuje studentima jer su manje grupe pri izvođenju nastave).\nStudenti koji se odluče da školovanje nastave na privatnim fakultetima i visokim školama moraju da izdvoje od 900 do 4.600 evra po godini, u zavisnosti od univerziteta i usmerenja za koje se opredele.\nOni koji budu želeli da u septembarskom roku upišu fakultet na nekom od državnih ili privatnih univerziteta u Srbiji, naći će se pred pitanjem odnosa kvaliteta i cene privatnih u odnosu na državne fakultete, uzimajući u obzir da cene studiranja na nekim državnim fakultetima značajno premašuju školarinu na nekim privatnim.\nVisine školarina su od 30.000 dinara koliko košta studiranje na Tehničkom fakultetu u Boru, do čak 240.000 dinara što je cena za studije Arhitekture na Univerzitetu u Beogradu.\nU Srbiji je, po rečima direktorke Centra za obrazovne politike Martine Vukasović, slabo razvijen sistem studentskih kredita i stipendija, a dodatni problem je nepostojanje jasnih kriterijuma na osnovu kojih fakulteti određuju školarine, kao i netransparentnost finansijskog poslovanja fakulteta.\n"Ceo proces određivanja visine školarina i trošenja sredstava prikupljenih kroz naplatu školarina trebalo bi da bude transparentniji, kao i samo finansijsko poslovanje visokoškolskih institucija", rekla je Vukasovićeva.\nPrvi korak bi, po njenom mišljenju, trebalo da bude izmena Uredbe o finansiranju visokog obrazovanja i njeno usklađivanje sa Zakonom o visokom obrazovanju.\nBilo kako bilo, naši studenti ipak postižu zapažene rezultate na međunarodnim takmičenjima.\nPrvi put u Srbiji urađen zahvat duboke moždane stimulacije - elektrodom protiv Parkinsona


Eskobar umesto Palmera - Kazaljka\nNaslovna/Novo/Politika/Eskobar umesto Palmera\nBEOGRAD (FoNet) 31. avgusta 2021. – Zamenik američkog ambasadora u Srbiji Gabrijel Eskobar od 7. septembra preuzima novu dužnost u Stejt departmentu i dolazi na mesto zamenika pomoćnika državnog sekretara za evropska i evroazijska pitanja, potvrđeno je Glasu Amerike u američkoj ambasadi u Beogradu.\nNa toj funkciji dugo je bio američki diplomata Metju Palmer, koji je i specijalni izaslanik Stejt departmenta za Zapadni Balkan, a za sada nije poznato da li Eskobar od Palmera preuzima i tu ulogu.\nPalmer je bio veoma aktivan u dijalogu Beograda i Prištine pod okriljem EU, nedavno je posetio region i dao podršku dijalogu koji je trenutno u zastoju. Eskobar ima višegodišnje iskustvo u Srbiji, Bosni i Hercegovini i Crnoj Gori, a u Beogradu je bio otpravnik poslova do dolska ambasadora Entonija Godrfija.\nOd 1998. do 2001. radio je na prostoru bivše Jugoslavije kao šef kabineta Visokog predstavnika u Banjaluci i šef kancelarije ambasade u tom gradu, bio je zamenik šefa diplomatskog tima za vezu u Podgorici, a potom i šef političkog odeljenja u Srbiji 2001, kada je američka ambasada ponovo otvorena.\nEskobar je, prema navodima iz biografije, bio na pozicijama u Pragu, Rimu i Moskvi, a radio je i u diplomatskim misijama u Iraku, Boliviji, Pakistanu. Završio je Univerzitet Kolumbija u Njujorku, a govori srpski, španski, ruski, italijanski, češki i portugalski jezik.


japanska-terapija - Vesti - Svet Plus\njapanska terapija najnovije vesti\nTerapija muzikom! Pevanje i sviranje leči depresiju! Naučnici tvrde da muzika i pevanje ubrzavaju razvoj moždanih funkcija kod dece i pomažu u borbi protiv depresije.\nPored svih prednosti za fizičko zdravlje koje imamo od trčanja ili džogiranja postoje i one koje nazivamo psihološkim prednostima a koje su posledica našeg redovnog treninga.\nJapanska svakodnevnica - za nas daleka budućnost (Video)\nKoliko je tehnologija u zemlji izlazećeg sunca napredna, nama prosečnim Balkancima je prosto neverovatno. Pogledajte kako tamo izgleda ulični aparat za piće, najobičniji WC, svakodnevne tehno spravice i slično.


12.05.2021 u 17:58\nKrivokapić se u Atini prvo sastao sa grčkim arhiepiskopom\nPODGORICA - Predsednik Vlade Crne Gore Zdravko Krivokapić sastao se danas u Atini prvo sa arhiepiskopom Atine i cele Grčke, Jeronimom tokom zvanične posete Grčkoj gde treba da se sastane sa najvišim državnim zvaničnicima.Krivokapić je podsetio Arhiepiskopa Jeronima da veliki deo građana Crne Gore danas proslavlja veliki praznik, Svetog Vasilija Ostroškog i da je srećan što tu radost danas deli i sa njim kao predstojateljem Grčke pravoslavne crkve, saopšteno je iz kabineta premijera. On je Jeronima informisao o statusu verskih zajednica u Crnoj Gori i kazao da je Vlada Crne Gore opredeljena da ostane garant poštovanja osnovnih ljudskih prava i sloboda, među kojima i prava na slobodu veroispovesti. Krivokapić je podsetio da je Skupština Crne Gore u januaru ove godine usvojila Zakon o\n12.05.2021 u 13:31\nU Grčkoj uskoro popuštanje restrikcija u slobodi kretanja\nU Grčkoj će sezona zvanično biti otvorena 14. maja, a do tada se očekuje dogovor o popuštanju svih restrikcija koje se odnose na slobodu kretanja između različitih mesta u toj državi, kaže direktor Nacionalne asocijacije turističkih agencija Srbije (Juta) Aleksandar Seničić. On je na TV K1 rekao da je trenutno još do 14. maja na snazi restrikcija vezana za kretanje samo u mestu u kom turista boravi. „Očekivanja za ovu sezonu su da ćemo se ponašati potpuno normalno kao i ranijih godina, da ćemo moći da funkcionišemo između mesta u Grčkoj, da se neće slati sms poruke za odlazak na plažu”, rekao je Seničić, prenosi Tanjug. Naveo je da na plaži ležaljke neće biti zbijene kao ranije i neće se nositi maske, ali da će ostati obaveza nošenja maski u zatvorenim prostorijama. Kaže da se\n11.05.2021 u 14:29\nGrci sve bliži normalizaciji života\nOd našeg dopisnika ATINA – Otvaranjem turističke sezone za Grke će početi normalizacija života. Dakle, 15. maja prestaće da važe gotovo sve zabrane, ukinuće se SMS poruke koje su šest meseci bile dozvole za kretanje, policijski čas biće skraćen, biće muzike, moći će da se putuje u druge gradove i na ostrva, ali će se, po svemu sudeći, još dugo nositi maske, što će važiti i za turiste. Ukoliko ne bude nepredviđenih epidemioloških iznenađenja, iduće subote se ponovo otvaraju muzeji, a nedelju dana kasnije letnji bioskopi i teatri na otvorenom. To daje nadu da će se ovog leta održati pozorišni festival u Epidaurusu i da će se od kraja maja moći na koncerte na otvorenom, koji su uobičajeni za atinsku letnju sezonu. Konačno će se na leto moći i na svadbena veselja, koja se već godinu\n10.05.2021 u 11:54\nU Grčkoj moguće otvaranje objekata bez bašti od juna\nGrčki ministar za razvoj i investicije Adonis Jorgidis najavio je danas mogućnost da restorani, kafići i ostali objekti koji služe hranu i piće, a imaju samo uslugu u zatvorenom, budu otvoreni u junu. On je u izjavi za TV SKAI rekao da oko 17.000 restorana, kafića i barova nemaju bašte. „Prošle godine su radili, ali isključivo sa otvorenim prozorima u junu. Verujem da će moći isto da urade i ove godine, kada budemo imali vakcine. Okvirno, mogli bi da otvore objekte za dve ili tri nedelje”, objasnio je Jorgidis, a prenela agencija ANA. Dodao je da bi, kako navodi Tanjug, ako pandemija ne promeni trenutan kurs ublažavanja, restorani i ostali ugostiteljski objekti mogli da rade do ponoći, „a ukoliko epidemiolozi kažu da mogu da rade do 01.00, onda će ministarstvo prihvatiti\n07.05.2021 u 08:52\nOd našeg dopisnika Atina – Grčka će ovog leta bez ikakvih ograničenja primati i sve turiste koji su primili rusku vakcinu „sputnjik V”, izjavio je premijer Kirijakos Micotakis. On je podvukao da je situacija s epidemijom u zemlji sve bolja, vakcinacija sve brža, a vremenski uslovi idealni, što, kako je rekao, uliva optimizam da će Grčka 15. juna bezbedno otvoriti turističku sezonu. „Ne vidimo nikakav razlog da pravimo razliku jer prema informacijama koje imamo, ruska vakcina je bezbedna i efikasna. To znači da turisti iz Rusije koja je za nas veliko tržište i svi oni koji su vakcinisani ’sputnjikom V’ slobodno mogu da doputuju”, prenosi grčki portal „Iefemerida”. Naglašeno je i da je premijer time stavio do znanja da je Grčka spremna da tzv. zeleni pasoš aktivira ranije, pre nego\nGrčka 14. maja otvara granicu za ulaz iz Severne Makedonije\nDirektor Nacionalne asocijacije turističkih agencija Srbije (Juta) Aleksandar Seničić izjavio je danas da će Grčka 14. maja dozvoliti ulazak u tu zemlju i iz Severne Makedonije i da će se prihvatati svi sertifikati o vakcinaciji, bez obzira koja vakcina je u pitanju. Grčka je otvorila granice 19. aprila iz Bugarske, a Seničić za TV K1 kaže da sve ide po planu i da se u Grčkoj mere ublažavaju svaki dan i da će 14. maja i zvanično biti otvorena turistička sezona u Grčkoj. Građanima koji nisu vakcinisani biće potreban negativan PCR test, kao i sada za one koji ulaze u Grčku preko Bugarske, dodao je Seničić i napomenuo da će kada bude granica otvorena preko Severna Makedonije od 14. maja postojati i alternativa za one koji nisu vakcinisani, a to je i negativan antigenski test. „U\n05.05.2021 u 14:34\nGrčka za korak bliža „starom životu”\nOd našeg dopisnika Atina – Grci su sve bliži „starom životu”! Još samo da izdrže dve nedelje dok se ne otvori turistička sezona kada će čarobnim štapićem u jednom danu, već 15. maja, nestati svi problemi, biti ukinut karantin, SMS-ovi i ograničeno kretanje... Niko ne može da kaže hoće li zbog dolaska turista pandemija odstupiti, ali se, ipak, sve nade polažu u taj volšebni datum. Prva proba bila je odmah posle Uskrsa, 3. maja, kada su posle šest meseci prvi put otvorene bašte restorana i kafića, što je bio događaj kome su se podjednako radovali i ugostitelji i gosti. Ispred viđenijih klubova na obali formirali su se redovi posetilaca, svi s maskama. Čekali su više od sat vremena na slobodan sto, bilo je i nervoze jer policijski čas počinje u 23 sata. Opštinske vlasti dozvolile su\n05.05.2021 u 14:20\nOd 4. jula letovi od Niša do Krfa\nNIŠ – Niskotarifna avio kompanija „Rajaner” od 4. jula planira da uvede dvonedeljne letove sredom i nedeljom od Niša do Krfa, objavio je portal Eks Ju aviejšn. Ako „Rajaner” realizuje ove planove, Krf će postati prvo odredište u Grčkoj na koje se stiže sa Aerodroma „Konstantin Veliki” u Nišu, javlja Tanjug. Državljanima Srbije omogućen je ulazak u Grčku uz potvrdu o vakcinisanju, a oni koji nisu vakcinisani moraju da pokažu negativan PCR test.\n05.05.2021 u 09:10\nOd danas će u Grčkoj biti omogućeno besplatno samotestiranje za nastavnike, đake, studente i administrativno osoblje u osnovnim i srednjim školama i na fakultetima. Od 10. maja besplatno samotestiranje će biti omogućeno i zaposlenima u javnom i privatnom sektoru, prenosi ANA navodi Tanjug. Samotestiranja će se vršiti jednom nedeljno, pre nego šta zaposleni dođu na posao i rezultat će biti validan nedelju dana. Testovi će moći da se preuzimaju u apotekama uz ličnu kartu ili uz karticu socijalnog osiguranja.\n02.05.2021 u 18:10\nVan Gog na transformatoru\nOd našeg dopisnika Atina – Grafiti su u Atini stari koliko i sam grad. Bilo da je reč o uličnoj umetnosti ili vandalizmu kroz ružno narušavanje fasada. Njihovo postojanje je dokaz da je grčka prestonica živa, da oni koji posežu za bojom pokušavaju da preslikaju probleme i glavna obeležja epohe u kojoj žive ili da jednostavno – ulepšaju stvarnost i okruženje. Međutim, ideja da se ulični transformatori za struju i telefon „obuku” u novo ruho i ukrase delima poznatih slikara donela je priobalnoj atinskoj opštini Alimos priznanje iz Holandije. Muzej Van Goga u Amsterdamu je na svojoj fejsbuk stranici nedavno objavio fotografiju jednog takvog ormarića s „reprodukcijom” Van Gogove slike „Spavaća soba u Arlu” ili jednostavno – „Soba”. Uzbuđenje je zahvatilo sve u opštini, vest se pročula i\n21.06.2021 u 15:49\nI doktori nauka na birou čekaju posao\n21.06.2021 u 15:35\nVakcinacija dala rezultate, moguća i regularna školska godina\n21.06.2021 u 15:31\nU Beogradu 23 nova slučaja, ostala mesta jednocifrena\n21.06.2021 u 14:49\nUpozorenje poslodavcima - rad na otvorenom prilagoditi visokim temperaturama\n21.06.2021 u 14:14\nNovi talas epidemije u Rusiji, samo u Moskvi 7.500 zaraženih u jednom danu\n21.06.2021 u 13:52\nBrišu tragove zločina, potkupljuju žrtve


Novak preko dve predaje do osmine finala\n– September 3, 2016Posted in: ATP/WTA SRB, Glavne vesti, USOPEN\nSvetski broj 1 na pomalo neobičan način izborio je plasman među poslednjih 16 na poslednjem Gren Slemu sezone. Mečeve drugog i trećeg kola dobio je a da nije odigrao ni jedan ceo set, jer su mu protivnici predali.\nU drugoj rundi na programu je bio meč protiv češkog tenisera Jirija Veselog – jednog od samo četvorice koji su uspeli da pobede Novaka ove sezone. Ipak, Novak nije dobio priliku za revanš, jer mu je Čeh predao bez borbe , pre početka meča.\nU trećoj rundi Novak je trebalo da igra protiv Mihaila Južnog iz Rusije, tenisera koji je ranije pravio dosta problema Novaku, i tri puta ga i dobio iz devet duela. Ipak, nakon samo đest gemova pri rezultatu 4-2 za srpskog tenisera, Rus je predao meč.\nNovak je tako igrom slučaja sa samo 15 izgubljenih gemova dospeo do osmine finala, a samim tim oborio rekord u tome na US Openu – iako zbog uslova pod kojima se desio, ne može se shvatiti ozbiljno već više kao zanimljivost.\nTakođe, ovo je novaku bila 225 pobeda na Gren Slem turnirima, što ga stavlja na 3. mesto Otvorene Ere, odmah iza Federera i Nadala.\nNaredni Protivnik Đokoviću biče Kajl Edmund iz Velike Britanije sa kojim je igrao jednom, ove sezone i trijumfovao bez većih problema.


Naredna Moto GP sezona ne počinje u Kataru - Sportklub\nMoto GP Autor:Jelena Trajković14. maj. 202223:58\nPrvi put posle 16 sezona Velikom nagradom Katara naredne godine neće startovati Moto GP šampionat, i to zbog planiranog renoviranja staze „Lusail“.\nOrganizatori trke u Dohi planiraju obimne radove u padoku i na pratećim objektima, koji će početi tokom ove godine. Oni za cilj imaju da „Lusail“ postane jedna od najbolje opremljenih staza na svetu, ali i da ona pruži bolje iskustvo vozačima, timovima, navijačima i drugim gostima. Sve to uključuje i izgradnju novih tribina za gledaoce, pošto trenutno postoji samo jedna, i to je ona na startno-ciljnom pravcu.\nVelika nagrada Katara ima sigurno mesto u kalendaru Moto GP šampionata barem do 2031. godine, a naredna trka u Dohi biće održana po završetku radova. To ujedno znači da je nemoguće da ugosti najbolje vozače današnjice na otvaranju nove sezone, već će to učiniti pri njenom kraju.\nZa sada nema informacija o tome koja trka će zameniti Katar kao ona koja će otvoriti naredni Svetski šampionat, ali bi prvi nacrt kalendara trebalo da se pojavi tokom leta.\nKompletnu akciju u Moto GP šampionatu, ali i drugim klasama, možete da pratite ekskluzivno na kanalima Sport Kluba, a takav slučaj će biti i narednih godina. Ovog vikenda najbolji vozači na svetu su u Le Manu, a trke za Veliku nagradu Francuske čekaju vas od 11 časova na Sport Klubu 3.\nLosailmoto gpQatar Grand Prix\nBronza za Aleksandru Perišić na EP u tekvondou


SVETSKA BANKA: Srbija najinovativnija u privlačenju investicija\nSvetska banka proglasila je Srbiju za najbolju zemlju u Jugoistočnoj Evropi po kriterijumu sprovedenih reformi na osnovu kojih je postala privlačnija stranim investitorima, saopštilo je Ministarstvo privrede Srbije.\n“Po analizi indeksa konkurentnosti, od 12 stubova, ostvarili smo najveći napredak u osam najvažnijih oblasti”, rekao je Trivunac.\nIzdvojio je šest ključnih mera privlačenje strateških investicija: povećanje izvoza, brži rast start-ap kompanija i veći doprinos brzorastućih malih i srednjih preduzeća, regionalnu specijalizaciju prerađivačke industrije, rešavanje problema velikih gubitaša i kreiranje nove industrijske politike.\n“Ministarstvo u saradnji sa Svetskom bankom radi na donošenju nove industrijske politike do 2030. godine, u okviru koje će biti definisane mere i mehanizmi kojima je u fokusu razvoj inovacija, primena koncepta Industrija 4.0, i pametna specijalizacija prerađivačke industrije Srbije”, rekao je Trivunac.\nNa forumu o Konkurentnosti privlačenja investicija u Beču, u organizaciji Svetske banke, Srbija je ocenjena kao naijinovativnija u Jugoistočnoj Evropi u privlačenju stranih investicija.\nAmazon će vam isporučiti paket iako niste kod kuće


Đukić Dejanović pozvala SAD da utiču na Prištinu\nPredsjednica Skupštine Srbije Slavica Đukić-Dejanović tokom susreta sa američkim kongresmenima pozvala je SAD da iskoriste svoj ugled i uticaj na Prištinu, kako bi došlo do dogovora oko dijaloga.\nNa završetku zvanične posjete SAD ona je ocijenila da uticaj Amerike, s obzirom na ugled koji ima u odnosu na Prištinu, može biti vrlo moćan i da ga Beograd očekuje od američkih prijatelja.\nSlavica Đukić-Dejanović je u razgovoru sa srpskim novinarima u Vašingtonu rekla da je teško vjerovati da će velika sila kao što su SAD tek tako mijenjati svoje stavove i ocijenila da Amerika, ipak, može imati razumijevanja kada je Kosovo u pitanju za senzibilnost tog pitanja za Srbe.\nOna se tokom posjete sastala i sa Nensi Pelosi, liderom demokrata u Predstavničkom domu i donedavno spikerom tog doma Kongresa, Denom Bartonom, predsjednikom potkomiteta za Evropu i Evroaziju, kao i Pitom Viskloskim, koji je sa Bartonom na čelu srpskog kokusa kongresmena.\n"Konkretno, moja poruka u razgovorima bila je da Srbiji ne pada na pamet da koristi bilo šta drugo, u svim koracima u kojima misli da rešava pitanje Kosova, do diplomatskih i političkih aktivnosti", rekla je Đukić-Dejanović.\nOna je dodala da je od svojih sagovornika uglavnom čula da je za njih pitanje Kosova riješeno.


DS, SzS i SMS osudili šovinističke incidente u Vojvodini - Infobrif\nObjavljeno 4.02.2020. u 21:01 poslednja izmena 4.02.2020. u 21:01\nIspisivanje nacističkih i antisemitskih grafita u Novom Sadu i vandalizovanje objekta Hrvatskog doma u Novom Slankamenu oštro su danas osudili Vojvođanski odbor Demokratske stranke (DS), predsedavajući Saveza za Srbiju Janko Veselinović i Stranka moderne Srbije (SMS) i u odvojenim saopštenjima zatražili reakciju vlasti.\nJanko Veselinović je ocenio da su izlivi mržnje u Vojvodini produkt ponašanja režima i medija koje kontroliše, i dodao da posebno zabrinjava što se takvi incidenti dešavaju u višenacionalnoj Vojvodini, koja je uvek bila primer tolerancije.\n„Činjenica da su Skupština Srbije i televizije s nacionalnom frekvencijom postale rasadnici netrpeljivosti i nasilja, čini da se netolerancija širi i na ostale segmente društva. Za sve je odgovoran sadašnji nedemokratski režim“, ocenio je Veselinović, predsednik Pokreta za preokret.\nVojvođanski odbor DS-a u svom saopštenju pozvao je istražne organe da u najkraćem roku identifikuju počinioce nedela i rasvetle njihove motive. Dodao je da je to jedini način da se „preduprede sva nagađanja o mogućim vinovnicima i proizvoljna tumačenja incidenata“.\n„Ukoliko okolnosti pod kojim se događaju incidenti ne budu rasvetljene, biće to ozbiljan razlog za sumnju kako iza svega stoje upravo oni koji su dužni da otkriju počinioce ovih nedela“, poručio je DS.\nTa stranka je ocenila da se pravi krivci za širenje netrpeljivosti nalaze „u redovima sadašnje vlasti i onih političkih snaga koje je, direktno ili posredno, podržavaju“.\nStranka moderne Srbije (SMS) je saopštila da smatra da je vlast direktno odgovorna za podgrevanje mržnje i nedovoljan rad na sprečavanju ovakvih pojava.\n„Nacionalizam Srbiju razara već tri decenije i vreme je da se u Srbiji građanske proevropske snage složno tome usprotive“, poručio je SMS.\nUhapšen osumnjičeni za incident u Novom Slankamenu, ombudsman traži informacije od MUP-a\nDSHrvatski domIncidentNovi SlankamensmsSzSVojvodina


Međunarodna misija EFJ dolazi u Srbiju zbog stanja u medijima\nUpravni odbor Evropske federacije novinara (EFJ) odlučio je da u Srbiju pošalje međunarodnu misiju kako bi se poboljšalo stanje u sferi medija pogoršano poslednjih godina, i pozvao Savet Evrope i OEBS da u tom smislu nastave pritisak na vlast Aleksandra Vučića.\n“Kritičari kažu da zapadni zvaničnici zatvaraju oči na Vučićevo gušenje demokratskih sloboda u Srbiji sve dok on sarađuje u održavanju stabilnosti na nestabilnom Balkanu. Povodom upozorenja na ‘medijski mrak’ u Srbiji zasnovan na pritiscima Aleksandra Vučića na medije, Upravni odbor EFJ održao je 9. oktobra sastanak u Briselu na kojem se razgovaralo o tome kako je najbolje podržati novinare da se odupru pritiscima i koordiniraju svoje aktivnosti na međunarodnom i evropskom nivou”, navodi se u saopštenju koje je EFJ, uputila Nezavisnom udruženju novinara Srbije (NUNS). Najveća evropska novinarska organizacije, koja zastupa više od 320.000 novinara, učlanjenih u 71 organizaciju u 43 države Evrope, traži od Evropske komisije, a posebno od komesara Johanesa Hana, kako je istakao predsednik EFJ Mogens Bliher Bjeregard, da bude čvrst i koherentan kada je u pitanju primena evropskih standarda u oblasti slobode izražavanja i medijskih sloboda u Srbiji.\nTakođe, u Direktoratu Evropske komisije za proširenje zabrinuti su zbog netransparentnog, partokratskog i koruptivnog sufinansiranja medijskih sadržaja u Srbiji. Evropski parlamentarci, predstavnici EK i drugih institucija u Briselu, izrazili su zabrinutost zbog sve većih pritisaka na medije, ugrožavanja slobode govora i nepoštovanja demokratskih procedura. Ugrožene medijske slobode, pretnje i politički pritisci koje svakodnevno trpe novinari, cenzura i autocenzura – zabrinjavajuća su slika medija na celom Zapadnom Balkanu – zaključak je trodnevne studijske posete Briselu, predstavnika medija iz sedam balkanskih zemalja, u okviru projekta “Partnerstvo za razvoj medija u jugoističnoj Evropi”, prenosi NUNS.\nSavet za borbu protiv korupcije: Vesićeva izjava netačna i neprimerenaPSS: Policija će moći da prati i snima građane bez naloga suda


Stigla ponuda za Partizanovog vezistu, pa je odbijena! - Sportske.net\nStigla ponuda za Partizanovog vezistu, pa je odbijena!\nEkipa Partizana je trenutno u Beleku gde obavlja pripreme za nastavak sezone.\nZvezdin kapiten ga mnogo ceni, a on bi voleo u Partizan! Da li je zamena za Sadika?Jedna poseta je izmamila mnogo osmeha "crno-belima" u Beleku, Partizan se prisetio i čuvene pesme!Partizanov reprezentativac slavi u Beleku, torta kao "provokacija"?Igrači Zvezde već primećuju, Stanković doneo boljitak!Potez koji će oduševiti, igrači Partizana sami sebe kažnjavaju!\nPartizanova ekspedicija se trenutno nalazi u Beleku, u okolini Antalije gde se obavljaju pripreme za nastavak sezone.\nTamo je već sada veliki broj timova, ali i skauta, menadžera, svih ljudi usko vezanih za fudbal, a govorilo se i da su Španci došli po Aleksandra Šćekića.\nFudbaler Partizana je interesantan Alavešu, klubu koji se bori za opstanak u Primeri i koji je želeo crnogorskog defanzivnog veznog na pozajmicu, uz mogućnost otkupa na kraju sezone ukoliko Alaves ostane u ligi.\nDo dogovora nije došlo, iako je otkupna cena bila oko milion evra. Partizan nije mogao tek tako da se odrekne Šćekića na pola godine u trenutku kada je on jedan od najstandardnijih igrača crno-belih, a nije isključeno da Alaves postigne dogovor sa Crvenom zvezdom i fudbalerom Dušanom Jovančićem koji je na prodaju.\nUglavnom, Šćekić ostaje u dresu Partizana, osim u slučaju veoma dobre ponude.\n''Vole saopštenja, pričaju o penalima, kukaju na sudije…''\nDoneta odluka o Miloševiću, ali i još jedna, po hitnom postupku?!\nOd poslednje Partizanove titule, Zvezda nema nijedan kiks u uvodnom delu sezone!\nSavo oči u oči sa upravom, šta sledi?


ZASTAVINA AMBULANTA PONOVO U KOVID SISTEMU – Barijere\n06/01/2022 06/01/2022 barijereLeave a Comment on ZASTAVINA AMBULANTA PONOVO U KOVID SISTEMU\nZbog povećanog broja novoobolelih od korone i pogoršane epidemiološke situacije, Štab za vanredne situacije grada Kragujevca, na jutros održanoj vanrednoj sednici doneo je Odluku da se Zastavina ambulanta ponovo vrati u kovid sistem.\nNakon neophodnih priprema, Respiratorna jedinica ZZZR Zastava, primaće Kovid – 19 pacijente od subote 8. januara. Radno vreme je od 7 do 22 sata.\nGradonačelnik i komandant Štaba za vanredne situacije Nikola Dašić doneo je takvu naredbu zbog naglog skoka novoinficiranih i povećanog broja pregleda kako bi se rasteretila Respiratorna ambulanta Doma zdravlja Kragujevac (ATD ).\nInače, juče je testirano 1385 pacijenata od čega je u Kragujevcu pozitivno na korona virus 208 lica. U Univerzitetskom kliničkom centru hospitalizovana su 52 pacijenta, od čega je šest na respiratoru.\nPRIJAVLJIVANJE ZA BOGOJAVLJANJSKO PLIVANJE\nBOŽIĆ U KRAGUJEVCU\nOTVORENA IZLOŽBA 21. MEĐUNARODNOG SALONA ANTIRATNE KARIKATURE\n03/10/2021 03/10/2021 barijere\nJAVNA RASPRAVA O BUDŽETU ZA 2022.GODINU\n15/10/2021 15/10/2021 barijere


Beta 9. decembra 2021. 08:10\nALO – „Vučić Skupštini vratio Zakon o eksproprijaciji“, o spornom zakonu.\nBLIC – „Povučen Zakon o eksproprijaciji, menja se i zakon o referendumu „, o odlukama predsednika Srbije Alekandra Vučića i vlade Srbije. „Patriotska desnica na izbore ide u više kolona“, o najavama političkih stranaka o učešću na izborima, 3. aprila naredne godine.\nVEČERNJE NOVOSTI – „Vučić: Izašao sam u susret narodu a ne ulici „, o tome zašto je predsednik Srbije povukao Zakon o eksproprijaciji. „Petoro mrtvih na drumovima u Vojvodini“, o saobraćajnim nezgodama u poslednjih 48 sati na području Vojvodine.\nDANAS – „Rio Tinto u radnoj grupi za Rio Tinto“, o tome da ta kompanija ima svog predstavnika u državnoj komisiji za projekat Jadar. “ Savo Manojlović proglasio pobedu“, o stavu predstavnika organizacije Kreni – promeni posle odluke vlasti o zakonima o eksproprijaciji i referendumu i narodnoj inicijativi.\nKURIR – „Vučić vratio Skupštini Zakon o eksproprijaciji“, o spornom zakonu. „Oboleli od omikrona imaju osećaj kao da je auto prešao preko njih“, virusolog Milanko Šekler o novom soju korona virusa.\nINFORMER – „Interes naroda je uvek na prvom mestu“, izjava predsednika Srbije Aleksandra Vučića.\nNOVA – „Černi“ pre prodaje ocenio da Rio Tinto ugrožava Jadar“, o studiji Instituta za vodoprivredu Jaroslav Černi, koji sada pripada Milenjum timu, bliskom SNS. „Nezakonito snimaju ko ide na proteste“, o tome da policija na nezakonit način snima okupljanja gradjana.\nPOLITIKA – „Nećemo zbog Rio Tinta uništavati živote ljudi“, o stavovima predsednika Srbije Aleksandra Vučića. „Kako u našoj zemlji može da se ostane bez penzije“, o problemima sa sticanjem penzije.\nSRPSKI TELEGRAF – „Svi će reći ovo je Vučićev poraz“, izjava predsednika Srbije Aleksandra Vučića nakon što je vratio Skupštini Zakon o eksproprijaciji.


Lokacija - BANJA RUSANDA\nBanja “Rusanda” se nalazi u Vojvodini, u srednjem Banatu, na severnoj obali istoimenog jezera u naselju Melenci na teritoriji Grada Zrenjanina. Leži u plodnoj Panonskoj ravnici, na 45o31/ severne geografske širine i na 17o59/ istočne geografske dužine, na maloj nadmorskoj visini od 82 m. Banja ima odličan geografski i geostrateški položaj, povezana je magistralnim putem M-24 sa okolnim većim mestima.\n4,5 km od Melenaca\n16 km od Zrenjanina\n39 km od Kikinde,\n23 km od Novog Bečeja i 36 km od Bečeja\n67 km od Novog Sada\n91 km od Beograda i Pančeva\n110 km od Subotice i Vršca\nU blizini je granica sa našim susednim zemljama, a to su Rumunija, Mađarska i Hrvatska.\nPored drumske saobraćajnice kroz Melence prolazi i pruga Beograd-Zrenjanin-Kikinda, a od železničke stanice do Banje je oko 3,5 km. U blizini „Rusande“, kroz atar Melenaca prolazi i magistralni kanal Dunav-Tisa-Dunav, plovan za objekte nosivosti do 1000 t.


Velika letnja akcija dobrovoljnog davanja krvi - Ritam Grada - vesti Kragujevac\nNaslovna Vesti Velika letnja akcija dobrovoljnog davanja krvi\nCrveni krst Kragujevac, u saradnji sa Službom za snabdevanje krvlju i krvnim produktima UKC Kragujevac, a uz podršku grada Kragujevca, će u četvrtak, 29. jula u periodu od 9 do 15 sati, u hotelu Kragujevac, realizovati VELIKU AKCIJU DOBROVOLJNOG DAVANJA KRVI, u okviru Letnje kampanje prikupljanja krvi sa ciljem da se obezbede dovoljne količine.\n“Pozivamo sve Kragujevčane da učestvuju u ovoj akciji, jer je prikušljanje krvi u letenjem periodu i usled pandemije, izuzetno težak zadatak i jedino zajedničkim snagama možemo uspešno da odgovorimo na ovaj izazov. Napominjemo, da se davanjem krvi ne ugrožava zdravlje, davanje krvi je bezbedno za svakog zdravog pojedinca i u vreme korone”, saopšteno je iz Crvenog krsta.\nZa davaoce su obezbeđeni i simbolični pokloni, a prijatelj akcije je SPD „Radnički“ koje je za sve davaoce obezbedilo po 10 ulaznica za otvorene bazene.\nPrethodni članakZbog vrućine u halama radnici “FIAT plastika” na plaćenom odsustvu\nSledeći članakSavet OSI: I kultura je veoma značajna


Izgradnjom brana „Bistrica“ i „Trbušnica“ do bolje zaštite od poplava - GEM info\nIzgradnjom brana „Bistrica“ i „Trbušnica“ do bolje zaštite od poplava\n26. aprila 2022. 26. aprila 2022. Redakcija 0 Comments\nRadovi na izgradnji brana „Bistrica“ i „Trbušnica“, u okviru druge faze regulacije reke Peštan, projekta od državnog značaja dobro napreduju i odvijaju se pod stručnim, projektantskim, arheološkim i nadzorom bezbednosti zdravlja na radu, u skladu sa Zakonom o visokim branama.\nOva značajna investicija realizuje se radi održavanja kontinuiteta proizvodnje u kolubarskom rudarskom basenu, jer će kontrola oticanja poplavnih voda omogućiti zaštitu i napredovanje površinskog kopa Polje „E“. Završetak planiranih objekata obezbediće zaštitu kopa od stogodišnjih velikih voda iz celokupnog sliva reke Peštan, a sistem je deo planiranih objekata odbrane od poplava Кolubarskog sliva. Izgradnja sistema imaće veliki značaj i za zaštitu naselja i stanovništva duž ovog vodotoka.\nPoslovi na terenu pokrenuti su polovinom avgusta prošle godine, a deo su šireg projekta koji, pored ove dve obuhvata i izgradnju brana i retenzija „Кruševica“, „Darosavica“ i „Rudovci“, kao i izgradnju Južnog obodnog kanala. Rok za završetak poslova na izgradnji „Bistrice“ i „Trbušnice“ je 20 meseci, odnosno krajem prvog kvartala 2023. godine. Ugovorena vrednost ovog dela investicije iznosi oko milijardu dinara. „Elektroprivreda Srbije“ je investitor celog projekta iz sopstvenih sredstava, a izvođač radova je konzorcijum domaćih firmi.\nOgranak RB Кolubara, kroz decenije rada, kao društveno odgovorna kompanija, posebnu saradnju ima sa mesnim zajednicama na obodu površinskih kopova i lokalnim stanovništvom. I tokom izvođenja ovih radova, RB Кolubara čini sve da što manje utiče na život stanovništva dok se koristi pristupna saobraćajnica kroz naseljeno mesto, jer ne postoji alternativni pravac.\nShare the post "Izgradnjom brana „Bistrica“ i „Trbušnica“ do bolje zaštite od poplava"\n← Dukanac: Danas nas očekuje težak ispit\nTradicionalna tucijada udruženja Ujedinjeni za Lazarevac →


Nedopustivo ponašanje centra za socijalni rad\nPoverenik za informacije od javnog značaja i zaštitu podataka o ličnosti saopštio je danas da je pokrenuo postupak nadzora u Gradskom centru za socijalni rad grada Beograda zato što su u Rakovici objavljeni spiskovi korisnika besplatnog obroka u narodnim kuhinjama.\nU saopštenju poverenik je naveo da je povodom jučerašnjeg objavljivanja spiskova korisnika besplatnog obroka u narodnim kuhinjama pokrenuo postupak nadzora nad primenom Zakona o zaštiti podataka o ličnosti, ocenivši da je dobro što su ti spiskovi već uklonjeni, ali da je nedopušteno i neshvatljivo da se uopšte pojave na vidnom mestu odeljenja Gradskog centra u Rakovici.\nPoverenik je podsetio da su podaci o korišćenju socijalne pomoći već po svojoj prirodi vrlo delikatni i da njihova obrada predstavlja posebno invazivan prodor u privatnost.\nKako se dodaje, ti podaci su i Zakonom o zaštiti podataka o ličnosti svrstani u kategoriju “naročito osetljivih podataka” čija obrada je dopuštena samo uz izričit pismeni pristanak osoba o čijim podacima se radi.\nZakonom je predvidjeno da nedopuštena obrada tih podataka predstavlja kažnjiv prekršaj za koji je zaprećena kazna za preduzećša i ustanove u iznosu 50.000 do milion dinara, a za odgovorne pojedince od 5.000 do 50.000 dinara.\nOvlašćeni službenici poverenika sprovešće danas neposredan nadzor u Centru za socijalni rad i utvrditi sve relevantne činjenice. Po okončanju postupka nadzora poverenik će o merama koje će preduzeti informisati javnost, piše u saopštenju.


Započelo sudjenje visokim bošnjačkim oficirima; Nikolić dobio 27 godina - 2003-12-02\nU uvodnoj rječi tužitelja je pomenuto da ni general Enver Hadžihasanović niti pukovnik Amir Kubura nisu lično počinili zločine, ali su krivi za njih po "hijerarhijskoj odgovornosti".\nZločini iz haške optužnice počinjeni su mahom 1993. godine, a žrtve su bili hrvatski civili i vojnici u srednjoj Bosni, a opisuju se kao ubistva, masovna streljanja, pljačka, i razaranje gradova i sela.\nOvim je zvanično otvoren pretresni postupak protiv generala Envera Hadžihasanovića (starog 53 godine), koji je u vrijeme na koje se odnosi optužnica bio komandant Trećeg korpusa ABiH i pukovnika Amira Kubure (39 godina), tada komandanta Sedme brdske brigade.\nOptužnica Hadžihasanovića i Kuburu tereti za povrede Ženevskih konvencija i kršenje zakona i običaja ratovanja. Obojica su se dobrovoljno predali 2. avgusta 2001, a privremeno su pušteni na slobodu 13. decembra 2001. do 27. novembra 2003.\nPo istoj kvalifikaciji, bio je optužen i general Mehmed Alagić, koji je u isto vrijeme privremeno pušten na slobodu. Medjutim, Alagich je 7. marta ove godine umro i postupak prema njemu je, po statutu Tribunala, okončan.\nHaški tribunal izrekao je danas Momiru Nikoliću, bivšem oficiru Vojske Republike Srpske kaznu od 27 godina zatvora zbog zločina protiv čovječnosti počinjenih u Srebrenici jula 1995. godine.\nMomir Nikolić je, prema optužnici, bio na dužnosti pomoćnika komandanta za bezbjednost i obavještajne poslove Prve lake pješadijske brigade u Bratuncu od 11. jula 1995. do 1. novembra 1995. U tom svojstvu imao je zadatak da koordinira jedinice VRS koje su razdvajale muškarce od žena nakon zauzimanja Srebenice, i da rukovodi razvrstavanjem uhapšenih muškaraca na one koji će biti zatočeni i one koji će biti streljani.\nUhapšen je 1. aprila 2002., Momir Nikolić se 7. maja 2003. godine "potvrdno izjasnio o krivici po tacki optužnice koja ga tereti za progone na političkoj, rasnoj ili vjerskoj osnovi kao zločin protiv čovječnosti". Zbog tog priznanja, ostale tačke optužnice - genocid i kršenje zakona i običaja ratovanja - su povučene. On je bio prvi visoki oficir vojske bosanskih Srba koji je priznao odgovornost za srebrenički masakr u julu 1995., kad je ubijeno skoro 8000 Bošnjaka.\nNakon Nikolićevog priznanja krivice, tužitelj je zatražio kaznu od 15 do 20 godina zatvora, a odbrana do najviše deset godina.


Crveno-beli su od tada redovan učesnik, propustili su samo izdanje 2018/2019. zbog izgubljenog finala plej-ofa od Budućnosti. ABA liga je u međuvremenu izgubila jedno mesto, tako da je klub s Malog Kalemegdana morao da se zadovolji Evrokupom. Mnogi navijači crno-belih koji trenutno grizu tinejdžersko doba nisu nikad imali priliku da gledaju svoj tim u odmeravanju sa najboljima. Od te sezone 2013/2014. smenjivale su se generacije igrača, treneri i klupske garniture, ali jedini prvak Evrope iz Srbije i dalje čeka povratak u elitno društvo.\nIza kulisa fajnal-fora u beogradskoj "Štark areni", paralelno sa borbom četiri najbolja tima za evropsku krunu, vodi se diplomatska bitka za učešće dva srpska tima u narednoj evroligaškoj sezoni.\n- Za mene kao ambasadora fajnal-fora najvažnija uloga je da promovišem ideju da Srbija zaslužuje dva mesta u Evroligi sledeće sezone - kaže Dejan Tomašević, naš proslavljeni reprezentativac i klupski šampion Evrope 2007. godine, kada je nosio dres Panatinaikosa. - Mislim da će ljudi iz Evrolige imati razumevanja za naše argumente.\nTokom fajnal-fora u srpskoj prestonici biće održan sastanak evroligaškog rukovodstva, na kojem će glavna tema biti status CSKA kao vlasnika višegodišnje licence i suvlasnika takmičenja. Moskovljani su suspendovani usred aktuelne sezone zbog napada Rusije na Ukrajinu, ali su obavestili Evroligu da od jeseni žele da se vrate u igru. Izuzetno složeno pitanje statusa "armejaca" direktno je povezano s mogućnošću da naredne sezone gledamo večiti derbi i u Evroligi.\nUkoliko suspenzija ostane na snazi, a teško je zamisliti drugačiji scenario zbog ogromnog tereta političkih pritisaka, kapija Evrolige mogla bi da se otvori za prolaz dva srpska predstavnika. Naravno, potrebno je da Zvezda i Partizan rezultatima na košarkaškom terenu pomognu u tome. Jedan od ova dva kluba dobiće "vajld" kartu u slučaju da osvoji ABA ligu, drugi bi plasmanom u finale dao snažan vetar u leđa ovoj inicijativi.\nIz turskih izvora, prilično pouzdanih zbog sponzorske strukture Evrolige, stigle su nezvanične informacije da menadžment ozbiljno razmatra mogućnost da specijalnu pozivnicu dodeli srpskom klubu koji ne izbori učešće jadranskom titulom. Kao kandidati pominju se i Valensija i Bursa, ali sa manjim izgledima da budu nagrađeni evroligaškom ulaznicom.\n- Ovo je dobra prilika da lobiramo za naš sport, za našu košarku - rekao je zamenik gradonačelnika Goran Vesić na nedavnom sastanku Organizacionog odbora fajnal-fora. - Naš je cilj, i to ne krijemo, da Beograd ima dva kluba u Evroligi. Ovo je grad koji može da izdrži dva učesnika, neki drugi to ne mogu.


Ulaganja od 10 mil EURA u Luke Brčko - M-Kvadrat\nUlaganja od 10 mil EURA u Luke Brčko\nU cilju unapređenja i modernizacije infrastrukture Luke Brčko u narednom periodu u ovo javno preduzeće trebalo bi biti uloženo 10 mil EUR. Naime, Vlada Brčko distrikta BiH već je dala saglasnost na plan da se sa Evropskom bankom za obnovu i razvoj (EBRD) zaključi kreditni aranžman u tom iznosu.\nOd toga 3 mil KM bi bila grant sredstva, a ostatak bi se nakon tri godine grejs perioda vraćao uz kamatnu stopu od jedan posto.\n– Novac će biti investiran u izmještanje industrijskih kolosijeka iz centra grada koji u ovom trenutku koriste luka i drugi privredni subjekti, modernizaciju željezničkih kolosijeka u samoj luci, asfaltiranje i modernizaciju operativne obale i vertikalnog keja, modernizaciju pristupne ceste do luke i nabavku jedne nove dizalice većeg kapaciteta od postojećih – kaže Pero Gudeljević, direktor Luke Brčko.\nS obzirom na to da trenutno postoji načelna saglasnost EBRD-a za odobrenje kredita, te da su projekti, izuzev jednog koji je u fazi dobijanja građevinske dozvole, gotovi, Gudeljević naglašava da bi realizacija projekata realno mogla krenuti početkom naredne godine.\n– Osim navedenih projekata, u narednom periodu planiramo pokrenuti i posao sa pretovarom kontejnera u luci jer postoji potreba za tom djelatnošću i uz minimalna ulaganja možemo osigurati dodatni prihod za Luku Brčko – kaže Gudeljević.\nPrethodni članakOtvaranje autoputa Doboj-Prnjavor početkom septembra\nNaredni članakSiemens rješenje za punjenje električnih autobusa


POKRET DJB SUBOTICA: VLAST NIJE U STANJU SAMA DA OBEZBEDI SREDSTVA ZA KAPITALNE PROJEKTE\nGradski odbor Pokreta Dosta je bilo u Subotici upozorio je danas da se predstojeća izborna kampanja “plaća narodnim parama” i upitao gradsku vlast zašto nije obezbedila sama sredstva za projekte u Subotici nego čeka da se “Vučić seti da nam iz kase ponekad nešto da nazad”.\n“Mi, građani novac uplaćujemo u republičku kasu kroz poreze i doprinose, pa zašto onda treba da čekamo da se Vučić seti da nam iz te kase nekad nešto da nazad? Zašto grad ne raspolaže novcem svojih građana u malo većoj meri? Zašto neko iz Beograda treba da bude dobročinitelj koji će nama dati malko naših para nazad?”, navodi se u saopštenju subotičkog Pokreta.\nU Pokretu podsećaju da Subotica nedavno usvojenim budžetom Srbije može da računa na više od 420 miliona dinara za realizaciju kapitalnih projekata i da je reč o novcu koji očigledno Subotica nije mogla sama da obezbedi, a da kapitane investicije sve stranke godinama unazad koriste kao sredstvo kojim se privlače glasovi birača pred izbore, kao i za obračune sa stranačkim oponentima.\n“Odličan paravan da se ne govori o drugim, ne manje važnim temama od kojih zavisi život stanovnika Subotice i okoline. Izbori će biti na proleće, a kad vam neko dobrom voljom daje da nešto izgradite u svojoj sredini, valja mu dati i glas”, navodi se u saopštenju.\nIz Pokreta Dosta je bilo kritikovali su gradonačelnik Subotice Bogdana Labana da ni posle pet meseci nakon što je stupio na funkciju gradonačelnika nije objavio program rada i upitali ga da li je to zbog toga “što je čekao da iz Beograda dobije informaciju za šta će mu se obezbediti finansijska podrška iz one kase naših para, pa da mu to onda naprasno postane program?”.\n“Da li ni program rada gradske uprave ne možemo da imamo bez ukazane pažnje i klimanja glavom premijera”, navodi Pokret.\nU saopštenju se dodaje i da grad treba da ima obilaznicu, turizam i pozorište, ali ne zato što je premijer dobar, već zato što su građani doprinoseći punjenju javnih kasa sve to još odavno sami zaslužili.\nPokret Dosta je bilo zalaže se za decentralizaciju javnih finansija, da se novac troši u što većoj meri tamo gde se prihodi i ubiraju, a to su lokalni i okružni nivoi.\n“Na tim nivoima treba da se donose odluke o trošenju sredstava i prioritetnim potrebama građana. Deleći naše pare i kiteći se rezultatima upotrebom istih tih naših para, jedan političar kupuje sebi ogronmu popularnost i veliki broj glasova, a mi plaćamo poreze na to”, navodi subotički Pokret Dosta je bilo.


Vesti online / Vesti / Srbija / Vučić: Razgovore nastavljamo kada ukinu takse\nVučić: Razgovore nastavljamo kada ukinu takse\nPredsednik Srbije Aleksandar Vučić razgovarao je danas sa bivšim komandantom Kopnene vojske SAD za Evropu general-potpukovnikom Frederikom Benom Hodžisom o bezbednosnoj situaciji u Jugoistočnoj Evropi i regionu, kao i problemima u dijalogu sa Prištinom.\nVučić je u razgovoru sa Hodžisom, koji je i visoki predstavnik Centra za analizu evropske politike (CEPA), naglasio da će Srbija čuvati svoju vojnu neutralnost.\n- Srbija je kao pouzdan partner u programu Partnerstvo za mir, naročito kroz Individualni akcioni plan partnerstva, koji podrazumeva pojačani politički dijalog, spremna da doprinese održanju mira i stabilnosti u regionu, kao i da odgovori na zajedničke bezbednosne izazove - naveo je on.\nNaglasio je i da će Srbija nastaviti da jača saradnju sa Nacionalnom gardom Ohaja i svaku drugu vrstu bilateralne vojne saradnje.\nPredsednik Vučić objasnio je generalu Hodžisu razloge zastoja u dijalogu Beograda i Prištine, kao i nameru Srbije da nastavi dijalog nakon što Priština povuče protivpravne i anticivilizacijske takse, navodi se u saopštenju Pres službe predsednika.\nGeneral Hodžis je istakao da dugotrajna stabilnost zahteva pomirenje i dobrosusedske odnose i izrazio punu podršku naporima da se kriza reši mirnim putem, uz poštovanje normi međunarodnog javnog prava, kao i postignutih regionalnih sporazuma.\n- NATO nije samo vojna alijansa, već savez dražava koje dele i brane zajedničke demokratske vrednosti - istakao je Hodžis, kao veliki zagovornik transatlantske saradnje.\nGeneral Hodžis, koji boravi u dvodnevnoj poseti Beogradu, u okviru koje učestvuje na konferenciji Srbija i NATO - pogled u budućnost u organizaciji CEAS, juče je položio cveće u parku Tašmajdan na spomen-obeležje posvećeno deci stradaloj tokom NATO agresije 1999. godine, navodi se u saopštenju.\nFrederik Ben Hodžis\nSRBIJA Vučić: Biće gore nego pakleno teško\nSRBIJA Pomozite da rešimo Kosovo\nSRBIJA Vučić na TV Prva o "čeličnom prstenu" i Angelinim ljudima\nSRBIJA Vučić pisao Trampu, tema Kosovo\nVučić o Štraheu: Uvek je podržavao Srbiju,...\nVučić: Nema važnije teme od Kosova\nOglasio se Igor Jurić\nIstraga protiv Porošenka: Sumnja se na državnu...\nStudentski tim iz Velsa izvadio evropsku kartu\nOvako izgleda budućnost individualnog gradskog...\nNe bi bilo loše da se malo uozbiljite i pronađete načina kako da unapredite raspored rada. Ne samo zbog slobodnog vremena već zbog zaostalih poslova koji čekaju na vas.\nSAVET: ne odlažite obaveze.


Ruski opozicioni lider Aleksej Navalni izlazi iz zatvora nakon što je odslužio kaznu od 30 dana zbog pozivanja na neodobrene proteste u Moskvi, Rusija, 23. avgusta 2019.\nKritičar Kremlja Aleksej Navalni u petak je oglasio se po prvi put nakon što je oslobođen iz zatvora, predviđajući da će opozicija ruskom predsedniku Vladimiru Putinu i protesti protiv vlasti samo rasti.\nNavalni, koji pokušava da obezbedi podršku javnosti time što iznosi ono za šta tvrdi da je užasna zvanična korupcija, govorio je nekoliko munita nakon što je oslobođen iz ztavora u kom je odslužio 30 dana zbog ohrabrivanja protesta na kojima su se zahtevali slobodni izbori.\n"Sada vidimo da te veze i prevare za njih nisu dovoljne. Nije dovoljno za njih da zabrane kandidate da učesvuju na izborima. Oni namerno žele da pohapse na desetine i da prebiju stotine... To pokazuje da ne postoji podrška ovom režimu. Oni to osećaju i oni se plaše", rekao je Navalni novinarima.\n"Ne sumnjam da će, uprkos izvornom činu zastrašivanja i teroru koji se događa sada kroz nasumična hapšenja ljudi, ovaj talas (protesta) narastati i da će režim ozbiljno zažaliti zbog onoga što je uradio", rekao je on.\n43 godine star pravnik i aktivista poslat je u zatvor prošlog meseca nakon što je pozivao ljude da demonstriraju u centru Moskve zbog isključivanja opozicionih kandidata iz procesa lokalnih izbora u glavnom gradu Rusije narednog meseca.\nLokalni izbori vide se kao generalna proba pred izbore za nacionalni parlament 2021.\nOdbijanje vlasti da registruju mnoge opozicione kandidate, uključujući i neke saveznike Navalnija, zbog tehničkih pitanja izazvalo je najveće proteste u Rusiji od demonstracija 2011-2013. zbog izborne krađe.\nKremlj umanjuje značaj protesta u Moskvi\nPolicija je na brzinu uhapsila više od 2.000 ljudi i pokrenula krivične procese protiv desetak njih zbog nereda, osudivši na kratke zatvorske kazne gotovo čitavu Navalnijevu pratnju i upotrebila silu da razbije ono za šta su rekli da su nezakoniti protesti.\nBez "žutih prsluka"\nPutin je rekao ove nedelje da vlasti tretiraju situaciju u skladu sa zakonom i da ne želi proteste "žutih prsluka" na onaj način na koji su se oni raširili po Francuskoj.\nRejting popularnosti vladajuće partije Jedinstvena Rusija najniži je od 2011, a Putinov rejting takođe je opao usled nezadovoljstva zbog pada životnog standarda.\nMeđutim, sa podrškom preko 60 odsto on se i dalje kotira visoko u poređenju sa drugim svetskim liderima. Putin, koji je na vlast došao 1999. i koji sad ima 66 godina, pobedio je u trci za reizbor prošle godine i osvojio novi šestogodišnji mandat koji traje do 2024.\nNavalni se u petak zahvalio ljudima zbog toga što su izašli na ulice i naglasio ono za šta je rekao da je hrabrost onih opozicionih kandidata koji su isključeni iz izbora.\n"Oni daju sve od sebe. I u njima vidimo pravu novu opoziciju", rekao je on. "I vrlo sam srećan zbog toga".


Vlada dala još 2,5 miliona evra za pomoć SPC | 013 info\nnova.rs\tNed, 30/05/2021 - 13:35\nVlada Srbije je donela odluku da iz tekuće budžetske rezerve izdvoji blizu 2,5 miliona evra kao “finansijsku pomoć” za Srpsku pravoslavnu crkvu, odnosno tri pravoslavne eparhije u Kragujevcu, Nišu i Bosanskom Petrovcu. Sudeći po rešenjima objavljenim u Službenom glasniku, bar deo tog novca bio je namenjen sprečavanju i ublažavanju poslednica kovida 19, piše Nova.rs.\nOno što, međutim, dodatno upada u oči što su ti milionski iznosi izdvojeni sa razdele koja je, između ostalog, namenjena prevenciji i ublažavanju posledica nastalih usled bolesti kovida 19.\nU obrazloženju je navedeno da se taj novac uplaćuje u vidu donacije kao “finansijska pomoć”, što je samo jedno od opravdanja za pomoć Crkvi. Vlada Srbije do sada je uplaćivala sredstva SPC uz različita opravdanja – radi pomoći za izgradnju ili obnovu manastira, za uređenje platoa, zbog “teške situacije” i slično.\nKoliko su veliki iznosi koje dobija Srpska pravoslavna crkva, posvedočio je i predsednik Srbije Aleksandar Vučić, koji je krajem 2020. izjavio da je samo u poslednje tri i po godine država za izgradnju Hrama Svetog Save izdvojila najmanje 43 miliona evra.\nTako je početkom jula prošle godine Vlada prvo donela odluku da iz budžetske rezerve isplati milijardu dinara, odnosno oko 8,5 miliona evra za radove na Hrama, da bi potom nedelju dana kasnije za iste namene iz budžetskih rezervi izdvojila još 200 miliona dinara ili 1,7 miliona evra.\nOdluka o možda i najvećoj donaciji Crkvi doneta je u aprilu kada je za završetak izgradnje Hrama uplatila oko 14,5 miliona evra, dok je u martu 2019. izdvojeno 10 miliona evra za nastavak izgradnje Hrama Svetog Save.\nKako je preneo Insajder, početkom maja iste godine iz budžeta uplaćena je i dotacija od 12 miliona dinara, a radi pomoći za izgradnju manastira SPC u Švedskoj, a na istoj sednici odobrena je i uplata 18 miliona dinara Crkvi radi pomoći za završetak radova na Muzeju Eparhije budimske u Sentandreji, u Mađarskoj.\nTako je na primer, Vlada u julu 2019. odborila donaciju SPC od 59,1 milion dinara ili oko 500.000 evra i to radi obnove Hrama Svete Trojice u Mostaru.\nsrbija vlada crkva SPC


Dan državnosti Republike Srbije – Aranđelovac.com\nPredsednica Vlade Republike Srbije Ana Brnabić izjavila je na centralnoj državnoj ceremoniji povodom obeležavanja Dana državnosti Republike Srbije da naša zemlja slavi godišnjicu obnove i utemeljenja države kao slobodne i ustavne.\nBrnabić je rekla da Srbija i u 2022. godini dokazuje da sledi put inspirisan duhom Dimitrija Davidovića, put napretka, državotvornosti, moderne evropske zemlje, poštovane širom sveta i koja će biti izvor blagostanja i sreće svakog njenog građanina.\nPremijerka je navela da je Srbija ustavnim promenama, koje su građani izglasali 16. januara ove godine, postala pionir odvajanja sudske vlasti od ostalih, navodeći da nova rešenja ne samo da daju primat pravnoj struci u sprovođenju prava, već i jačaju percepciju kod građana da pravo i pravda neće zavisiti od ličnih odnosa sudija i vršilaca funkcija.\nOna je ukazala na rezultate koje Srbija danas ostvaruje predvođena predsednikom Republike Aleksandrom Vučićem, ističući privredni rast, nove puteve, brzu prugu kojom će se uskoro putovati između Beograda i Novog Sada, nove kliničke centre, bolnice i domove zdravlja.\nPredsednica Vlade je podsetila na to da su u Orašcu 1804. godine predstavnici srpskog naroda doneli odluku o početku bune protiv turskih dahija i izabrali Đorđa Petrovića za srpskog vožda.\nJedna mala država velikog naroda vratila se na mapu Evrope sopstvenom voljom, snagom i požrtvovanošću, istakla je Brnabić, napomenuvši da se državotvorni duh više nikada nije mogao ugasiti.\nCentralna državna svečanost obeležavanja Dana državnosti održana je u Marićevića jaruzi u Orašcu.\nObeležavanje Dana državnosti počelo je pomenom Karađorđu Petroviću i ustanicima, koji je sa sveštenstvom služio vladika šumadijski Jovan.\nVence na spomenik vođi Prvog srpskog ustanka položili su premijerka Brnabić i srpski član Predsedništva Bosne i Hercegovine Milorad Dodik, a orkestar Garde Vojske Srbije izveo je himnu „Bože pravde“.\nProslavi Dana državnosti prisustvovali su i ministri u Vladi Srbije i članovi lokalne samouprave.


I dalje se borimo za slobodu interneta - Evropska opservatorija za novinarstvo - EJO\nDionisis Kolokotsas iz kompanije „Gugl” ubeđen je da je internet alat u rukama svih ljudi, pa i preduzetnika i biznismena, i to je bio njegov odgovor kada su ga na nedavnoj poslovnoj konferenciji u Beogradu pitali da li svetska mreža može da pomogne srpskoj ekonomiji.\nViše nego bilo koji drugi učesnik, Kolokotsas je potvrdio pretpostavku organizatora da rast srpske ekonomije leži u informatičkim tehnologijama, a što je sugerisano u imenu konferencije – „Kvantni skok” i nazivu panela na kojem je učestvovao – „Tehnološki park Srbija – na klik do!”\nPredstavnik američke kompanije zadužen za javne poslove i odnose sa vladom svestan je da Srbija nije među najkonkurentnijim privredama, kao uostalom ni njegova zemlja – Grčka, ali čvrsto veruje da internet može mnogo da pomogne.\n– Već smo u eri digitalne ekonomije kada upravo internet omogućava mnoge poslove. Kada se zbog razvoja tehnologije negde ugasi jedno radno mesto, onda se odmah, zbog te iste tehnologije, otvori 1,6 novih radnih mesta – rekao je Kolokotsas.\nOn je izneo i podatak da svako novo radno mesto u IT sektoru otvara nova radna mesta iz sasvim drugih oblasti, na primer, posao pravnika ili računovođe. Kolokotsas je zato insistirao na tome da ljudi koriste internet za obrazovanje, informisanje i pokretanje biznisa. Da bi to bilo moguće, važno je da se informacije slobodno i besplatno dele na internetu, ali naš sagovornik je upozorio da je „Gugl”, kao najveći pretraživač svetske mreže, pod velikim pritiskom da ograniči slobodu onlajn izražavanja i informisanja.\n– Trpimo pritiske nekih zemalja, na primer Kine koja pokušava da nametne brojne zabrane na vebu. Mislim da to nije dobar pravac. Može da vodi cenzuri. Može da stane na put slobodi izražavanja, a ako ljudi ne mogu da se slobodno izraze, onda „ Gugl” više ne služi svojoj misiji da bude globalna platforma za razmenu znanja i informacija.\nDok „Gugl” u Kini zbog političkih razloga blokira sadržaj koji šteti režimu u Pekingu, na primer, pretragu protesta na Tjenanmenu 1989, dotle se u Evropi suočava sa, pre svega, ekonomskim interesima tradicionalnih medija. Digitalni džin iz Kalifornije došao je u sukob sa novinama u Nemačkoj, Italiji, Belgiji i Francuskoj čije tekstove prikazuje u okviru svog informativnog servisa „Gugl njuz”. Izdavači iz ovih zemalja tvrdili su da „Gugl” zarađuje ogroman novac na njihovom radu. Reč je o tome da „Gugl njuz” prenosi novinske članke, zatim pored njih plasira oglase i tako dolazi do profita koji ne deli sa autorima tekstova. U nekim zemljama, mediji su uspeli da primoraju američku kompaniju da sa njima podeli profit svaki put kada na svom servisu prikaže njihove članke. Ipak, u drugim državama sukob još tinja, a posebno su kivni nemački izdavači.\n– U nekim zemljama mediji dovode u pitanje to što se njihove vesti pojavljuju na „Gugl njuzu”. Poručujem im da postoje različiti poslovni modeli, tako da mogu da izaberu opciju da se njihovi tekstovi ne pojavljuju na našem pretraživaču. Mi imamo alat i platformu za to, a na njima je da odluče.\nKolokotsas veruje da i mediji imaju korist od „Gugla”, jer on dovodi čitaoce do novinskih sajtova.\n– „Gugl” usmerava oko četiri milijardi klikova ka portalima medijima. Tako da i mi doprinosimo njihovom profitu.\nKonačno, pitali smo Kolokotsasa kako se u njegovoj kompaniji nose sa brigom korisnika za zaštitu podataka i privatnosti na internetu. Konkretno, kako odgovaraju na strah koji je porastao posle otkrića Edvarda Snoudena da američke vlasti nadziru onlajn komunikaciju i pretragu, pri čemu su podatke morali da im ustupe i digitalni džinovi poput „Gugla”?\n– Zaštita privatnosti naših klijenata nam je najvažnija, bez pogovora. Korisnici su ti koji dele i koriste informacije na „Guglu”. Direktor „Gugla” poslao je pismo američkim vlastima i doveo u pitanje njihov zahtev da „Gugl” učestvuje u programu „Prizma”. Takođe, javno smo, u okviru „Gugl transperensi riporta” pokazali koliko smo takvih zahteva dobili, od kojih zemalja i na koji broj korisnika su se ti zahtevi odnosili.\nTags:Dionisis Kolokotsas, era digitalne ekonomije, Gugl, Gugl njuz, sloboda interneta, sloboda onlajn izražavanja i informisanja, zaštita privatnosti\n» Ekonomija medija, Novi mediji i Web 2.0 » I dalje se borimo za slobodu...


Prodaja i kupovina uz mere prevencije - Tržnica Subotica\n15 Maj\t2020\nI nakon ukidanja vanrednog stanja sve mere prevencije i zaštite od širenja zaraze korona virusom COVID-19 ostaju na snazi i moraju se poštovati, objavljuje novi broj lista “Glasnik”. I prodavci i kupci na pijacama moraju nositi zaštitinu opremu (maske i rukavice) i imaju obavezu da se pridržavaju mera socijalne distance, odnosno razmaka od 2 metra.\nAkcionarsko društvo “Tržnica” svakodnevno brine o merama prevencije na svim pijacama kojima upravlja. Na svim ulazima i izlazima sa pijaca postavljene su barijere za dezinfekciju obuće, obezbeđena su mesta za pranje i dezinfekciju ruku, a broj kupaca koji su odjednom na pijaci je i dalje ograničen u skladu sa veličinom prostora.\nIstvovremeno, AD „Tržnica“ apeluje na sve korisnike svojih usluga i kupce na pijacama da poštuju mere prevencije i sprečavanja širenja zaraze korona virusom, koje su po preporuci stručnnjaka doneli nadležni državni i organi lokalne samouprave.\nU majskom izdanju “Glasnika” možete pročitati i sve o olakšicama za korisnike usluga AD “Tržnica” koje su pripremljene sa ciljem da ublaže ekonomske posledice epidemije korona virusa COVID-19 na poslovanje preduzetnika koji posluju na pijacama.\nElektronsko izdanje lista “Glasnik” možete preuzeti sa linka http://www.subotickatrznica.rs/glasnici/


Izložba o transeksualnim Romkinjama u okviru Nedelje ponosa – GayEcho\nU ?etvrtak, prostate 15. septembra u galeriji Štab u Beogradu bi?e otvorena izložba fotografija o transeksualnim Romkinjama pod nazivom “Nevidljive”. Autori izložbe su Vesna Lali? i Dragan Kujundži?, buy novinski fotografi.\nOva izložba se održava u sklopu Nedelje ponosa 2016, abortion a tema je diskriminacija po više osnova. Kako se navodi u saopštenju Civil Rights Defenders, transeksualne Romkinje su odba?ene od svih – LGBT zajednice, romske zajednice i celog društva.\n“Diskriminacija je i dalje jedan od najve?ih problema u Srbiji, ali ga gra?ani ne prepoznaju sve do trenutka dok sami ne postanu žrtve. S obzirom da svaki gra?anin ima mnogo identiteta, posebno teški slu?ajevi su oni kada je neko diskriminisan po dva ili više osnova. Me?utim, ovakvi slu?ajevi su mnogo manje poznati javnosti, a žrtve višestruke diskriminacije se mnogo re?e odlu?uju da prijave slu?ajeve. Ve?ina veruje da je sve što im se dešava normalno i da tako mora da bude”, rekao je Goran Mileti?, programski direktor Civil Rights Defenders.\nPo?etak izložbe je zakazan za 21 h.\n« Gej komunizam u postpank Beogradu\nParada ponosa počinje u nedelju u podne na Slaviji »